‘Sia Kɔ Na Si Ɛ Mediema Ne Mɔ Ahonle’—Luku 22:32 | Debiezukoalɛ\nƐzinzalɛ Arane—Debiezukoalɛ Ɛdeɛ | August 2014\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Croatian Czech Danish Drehu Dutch Efik English Estonian Ewe Fijian Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mazatec (Huautla) Ndebele Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tshiluba Tsonga Turkish Turkmen Turkmen Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\n‘Sia Kɔ Na Si Ɛ Mediema Ne Mɔ Ahonle’\nMƆƆ Pita kpole Gyisɛse la, ɔzunle alɔbɔlɛ ɛzunlɛ. Ɛnee ɛzoanvolɛ ne ɛlɛpele kɛ ɔbanyia sunsum nu anwosesebɛ bieko noko ɛnee Gyisɛse kpondɛ kɛ ɔmaa ɔboa awie mɔ. Yemɔti, Gyisɛse zele ye kɛ: “Saa ɛsia ɛba . . . a, si ɛ mediema ne mɔ ahonle.” (Luku 22:32, 54-62) Pita rayɛle ɛvoya mɔɔ lumua Keleseɛne asafo ne anu sika ne mɔ anu ko. (Gal. 2:9) Zɔhane ala a awie mɔɔ ɛzonle kɛ kpanyinli ɛlɛ la bahola azonle bieko na yeava anyelielɛ yeaboa ɔ mediema a.\nNwolɛ adenle mɔɔ ɛnee bie mɔ lɛ kɛ neavolɛma la ɛvi bɛ sa, na bie a yemaa bɛde nganeɛ kɛ bɛyɛ mgbane. Julio * mɔɔ zonlenle kɛ kpanyinli ɛvolɛ mɔɔ bo 20 wɔ South America la hanle kɛ: “Ɛnee mefa mekɛ dɔɔnwo mesiezie ɛdendɛlɛ, mekɔkpɔla mediema, na meyɛ mboaneneavolɛ gyima ne wɔ asafo ne anu! Arɛlevilɛ nu ala nwolɛ adenle ɛhye mɔ amuala vile me sa, mendele nganeɛ kɛ me afoa nu ɛdeɛ ɛwie. Mekile kɛ, ɔyɛle me nyane.” Ɛnɛ, Julio ɛlɛsonle bieko kɛ kpanyinli.\n“BƐLI NWOLƐ FƐLƐKO”\nƐdoavolɛ Gyemise hɛlɛle kɛ: “Me mediema, saa sɔnea ngakyile dɔɔnwo ba bɛ nwo zo a bɛli nwolɛ fɛlɛko.” (Gye. 1:2) Ɛnee Gyemise ɛlɛka sɔnea mɔɔ kpɔdekpɔdeyɛlɛ nee yɛ sinlidɔlɛ maa yɛkɔ nu la anwo edwɛkɛ. Ɔhanle atiakunluwɔzo ɛtane, nyeyenu, nee mɔɔ bokɛboka nwo la anwo edwɛkɛ. (Gye. 1:14; 2:1; 4:1, 2, 11) Saa Gyihova tea yɛ a, bie a yɛbali nyane. (Hib. 12:11) Noko ɔnle kɛ sɔnea ɛhye mɔ sɛkye yɛ anyelielɛ.\nSaa bɛlie nwolɛ adenle bie mɔɔ yɛlɛ ye wɔ asafo ne anu la bɔbɔ a, yɛlɛ adenle yɛneɛnlea yɛ diedi ne anu na yɛmaa ɔda ali kɛ yɛkulo Gyihova. Eza yɛbahola yɛazuzu deɛmɔti yɛzonlenle la anwo. Asoo yɛdayɛ yɛ nvasoɛ ti, anzɛɛ ɔlua ɛhulolɛ mɔɔ yɛlɛ yɛmaa Nyamenle nee diedi mɔɔ yɛlɛ kɛ asafo ne le ye ɛdeɛ na ɔfɛta kɛ bɛnea zolɛ boɛ la ati a yɛkpondɛle nwolɛ adenle ne ɔ? (Gyi. 20:28-30) Mediema mɔɔ ɛnee le mgbanyima mɔɔ bɛlɛfa anyelielɛ bɛazonle la maa awie biala mɔɔ Seetan boka nwolɛ la nwu kɛ bɛ ɛhulolɛ mɔɔ bɛlɛ bɛmaa Gyihova la le nɔhalɛ.\nMɔɔ bɛdeanle Belemgbunli Devidi wɔ ye ɛtane kpole ne mɔɔ ɔyɛle anwo la, ɔliele ɔdole nu na ɔnyianle ɛtanefakyɛ. Devidi dole edwɛne kɛ: “Nyilalɛ ɛha sonla ne mɔɔ bɛva ye mɛladonlɛ bɛhyɛ ye, na bɛva ye ɛtane bɛhyɛ ye la. Nyilalɛ ɛha sonla ne mɔɔ [Gyihova] ɛmbu ye ɛtane nwo mgbonda la na ɔmbɛlɛbɛla awie mɔ.” (Edw. 32:1, 2) Ndeanlɛ zieziele Devidi manle ɔyɛle mboaneneavolɛ kpalɛ ɔmanle Nyamenle menli ne.\nFane dɔɔnwo ne ala, mediema mgbanyima mɔɔ sia basonle bieko la ta yɛ mboaneneavolɛma kpalɛ tɛla alumua ne. Mgbanyima ɛhye mɔ ko hanle kɛ: “Kɛkala mede kɛzi bɛnea bɛdabɛ mɔɔ bɛvo la abo kpalɛ.” Kpanyinli fofolɛ hanle kɛ: “Kɛkala mebu nwolɛ adenle mɔɔ melɛ mesonle me mediema la kɛ ɔsonle bolɛ kpalɛ.”\nƐBAHOLA WƆAZONLE BIEKO Ɔ?\nEdwɛndolɛnli ne hɛlɛle vanenle Gyihova anwo kɛ, “ɔndwi sonla nyunlu dahuu.” (Edw. 103:9) Yemɔti, ɔnle kɛ yɛnyia adwenle kɛ Nyamenle ɛnrɛlie awie mɔɔ yɛle nvonleɛ kpole bie la ɛnrɛli bieko ɛlɛ. Ricardo mɔɔ zonlenle kɛ kpanyinli ɛvolɛ dɔɔnwo na nwolɛ adenle ne vile ɔ sa la ka kɛ, “Me sa nu dole kpole wɔ medame mumua ne me nvonleɛ mɔɔ menyɛle la anwo. Mekɛ dɔɔnwo pɛle nu la, nganeɛ mɔɔ mendele kɛ menfɛta la zile me adenle kɛ meazonle me mediema bieko kɛ neavolɛ. Ɛnee menlɛ anwodozo mɔɔ maa mekola meda ye ali kɛ bɛkola bɛfa bɛ nwo bɛto me nwo zo bieko a. Noko kɛmɔ me nye die nwo kɛ mebaboa awie mɔ la ati, ɛnee meyɛ Baebolo ɛzukoalɛ, memaa mediema anwosesebɛ wɔ Belemgbunlililɛ Asalo, na me nee bɛ kɔ daselɛlilɛ. Ɛhye manle menyianle anwodozo, na kɛkala melɛsonle bieko kɛ kpanyinli.”\nGyihova ɛboa mrenya bie mɔ yemaa bɛnyia anyelielɛ nee ɛhulolɛ bɛlɛsonle bieko\nƐya mɔɔ bɛfa bɛsie bɛ nu la kola si kpanyinli mɔɔ awie bayɛ la adenle. Nea kɛzi ɔle kpalɛ kɛ yɛbayɛ kɛ Gyihova sonvolɛ Devidi, mɔɔ ɛnee ɔwɔ kɛ ɔnriandi Belemgbunli Sɔɔlo mɔɔ twe nungule la ɛ! Devidi kpole kɛ ɔbali Sɔɔlo nzenralɛ, wɔ mekɛ bɔbɔ mɔɔ ɔnyianle adenle kɛ ɔwɔ kɛ ɔyɛ zɔ la. (1 Sam. 24:4-7; 26:8-12) Mekɛ mɔɔ Sɔɔlo wule wɔ konle nu la, Devidi zunle ye, na ɔhanle kɛ Sɔɔlo nee ɔ ra Dwɔnatan “bɛ ɛhulolɛ yɛ nwanwane.” (2 Sam. 1:21-23) Devidi anva edwɛkɛ anzie ye nu.\nSaa ɛte nganeɛ kɛ bɛnde wɔ edwɛkɛ bo anzɛɛ bɛsisi wɔ a, mmamaa ɛya fo ɛ nwo zo. Kɛ neazo la, mekɛ mɔɔ nwolɛ adenle mɔɔ William mɔɔ ɛnee ɛzonle kɛ kpanyinli ɛvolɛ 30 wɔ Britain vile ɔ sa la, ɔvale mgbanyima ne mɔ bie anwo ɛya. Duzu a boale William manle ɔgyinlanle ɔ gyakɛ azo bieko a? Ɔka kɛ, “Dwobu buluku ne mɔɔ mengengale la manle me anwosesebɛ. Saa Gyihova boale Dwobu manle anzondwolɛ dɛnlanle ɔ nee ɔ gɔnwo mɔ nsa ne avinli a, ɛnee fane nyɛ yɛɛ Ɔnrɛboa me ɔnrɛmaa anzondwolɛ ɛnrɛra me nee asafo nu mgbanyima ne mɔ avinli a!”—Dwobu 42:7-9.\nGYIHOVA YILA BƐDABƐ MƆƆ BƐSIA BƐSONLE LA\nSaa ɛzile kpɔkɛ kɛ ɛgyakyi Nyamenle mboane ne ɛnleanlɛ a, ɔbayɛ kpalɛ kɛ ɛbazuzu deɛmɔti ɛyɛle zɔ la anwo. Asoo ninyɛne bie a hyelele ɛ nwo zo a? Ɛbule ninyɛne bie mɔ kɛ bɛ nwo hyia dɔɔnwo wɔ wɔ ɛbɛlabɔlɛ nu ɔ? Asoo mediema sinlidɔlɛ a manle ɛ sa nu dole a? Kɛ ɔde ye biala la, kakye kɛ mekɛ mɔɔ ɛnee ɛlɛsonle kɛ kpanyinli la ɛnee wɔziezie ɛ nwo kɛ ɛbaboa awie mɔ wɔ ndenle dɔɔnwo anu. Wɔ ɛdendɛlɛ boale bɛ, wɔ neazo ne manle bɛ anwosesebɛ, yɛɛ wɔ mboaneneavolɛ ɛkpɔlalɛ ne boale bɛ manle bɛgyinlanle bɛ sɔnea ngakyile nloa. Gyima mɔɔ ɛyɛle kɛ kpanyinli mɔɔ di nɔhalɛ la manle Gyihova anye liele, kɛmɔ ɛdawɔ noko ɛ nye liele la.—Mrɛ. 27:11.\nFa anyelielɛ yɛ ɛzonlenlɛ gyima ne fa kile kɛ ɛkulo Gyihova\nGyihova ɛboa bie mɔ yemaa bɛnyia anyelielɛ nee ɛhulolɛ kɛ bɛbali asafo ne anyunlu bieko. Saa ɛdawɔ mumua ne a ɛgyakyile kɛ ɛbazonle kɛ kpanyinli anzɛɛ bɛliele a, ɛbahola wɔamaa ‘ɛ nye abolo kɛ ɛyɛ asafo nu kpanyinli bieko.’ (1 Tem. 3:1) Pɔɔlo ‘zɛlɛle dahuu’ kɛ Keleseɛnema mɔɔ wɔ Kɔlɔsae la bahola anyia Nyamenle ɛhulolɛdeɛ ne anwo ndelebɛbo mɔɔ di munli na “bɛabɔ bɛ ɛbɛla ne bɛamaa yeafɛta Awulae.” (Kɔl. 1:9, 10) Saa wɔnyia nwolɛ adenle ɛlɛsonle kɛ kpanyinli bieko a, sɛlɛ Gyihova kɛ ɔmaa wɔ anwosesebɛ, abotane nee anyelielɛ. Wɔ awieleɛ mekɛ ɛhye anu, Nyamenle menli hyia mboaneneavolɛma mɔɔ lɛ ɛlɔlɛ la moalɛ. Ɛlɛ ɛhulolɛ kɛ ɛbaboa ɛ mediema ɔ?\n^ ɛden. 3 Bɛhakyi aluma ne bie mɔ.\nFa nwa awie Fa nwa awie ‘Sia Kɔ Na Si Ɛ Mediema Ne Mɔ Ahonle’\nBɛlɛmaa Bɛ “Aleɛ Wɔ Mekɛ Nloa” Ɔ?\nGyima Boni A Gyihova Kpondɛ Kɛ Mraalɛ Yɛ A?\nFa Nyamenle Edwɛkɛ Ne Di Gyima—Ngoane Wɔ Nu!\nKɛzi Gyihova Twe Bikye Yɛ La\nTie Gyihova Ane Wɔ Ɛleka Biala Mɔɔ Ɛwɔ La\nYƐ TETEDWƐKƐ “Eureka Drama” Ne Manle Menli Dɔɔnwo Nwunle Baebolo Nu Nɔhalɛ Ne\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ August 2014\nFa nwa awie Fa nwa awie ƐZINZALƐ ARANE—DEBIEZUKOALƐ ƐDEƐ August 2014\nƐZINZALƐ ARANE—DEBIEZUKOALƐ ƐDEƐ August 2014


Nɔmbɛse 29 | Yintanɛte Zo Baebolo | Ewiade Fofolɛ Ngilebɛbo\nAfɔlebɔlɛ ngakyile nwo ngyehyɛleɛ (1-40)\nAweɛnebɔlɛ kenle ne (1-6)\nMgbɔdalɛ Kenle ne (7-11)\nKpɔda Bo Ɛdɛnlanlɛ Ɛvoyia (12-38)\n29 “‘Siane nsuu ne kenle ne mɔɔ limoa la, bɛyɛ nyianu nwuanzanwuanza. Ɔnle kɛ bɛyɛ gyima ɛsesebɛ biala.+ Ɔle kenle mɔɔ ɔwɔ kɛ bɛbɔ aweɛne tendenle ne a.+ 2 Bɛbava ɛnlankɛ ralɛ nyinli ko, boane nyinli ko yɛɛ mboane mralɛ nyinli nsuu mɔɔ biala ɛli ɛvolɛ ko na bɛte kpɔkɛ la bɛabɔ ɛyelalɛ afɔle kɛ afɔlebɔlɛ evuanlɛ mɔɔ Gyihova anye die nwolɛ* la, 3 na bɛava bɛ ma afɔlebɔdeɛ esamo motoo mɔɔ bɛva nwole bɛfɔtɔ la yifa ngyɛnu bulu anu nsa bɛaboka ɛnlankɛ nyinli ne anwo, na bɛava ngyɛnu bulu anu nwiɔ bɛaboka boane nyinli ne anwo, 4 na bɛava ngyɛnu bulu anu ko bɛaboka mboane mralɛ nyinli nsuu ne anu ko biala anwo, 5 na bɛava abɔnkye ralɛ nyinli ko bɛabɔ ɛtane afɔle bɛali bɛ ti mgbɔdalɛ. 6 Bɛbava ɛhye bɛaboka siane biala ɛyelalɛ afɔlebɔlɛ nee nwolɛ ma afɔlebɔlɛ+ yɛɛ dahuu ɛyelalɛ afɔlebɔlɛ ne nee nwolɛ ma afɔlebɔlɛ+ nee bɛ nza afɔlebɔlɛ ne mɔ anwo,+ kɛ mɔɔ bɛyɛ ye dahuu la, kɛ afɔlebɔlɛ evuanlɛ mɔɔ Gyihova anye die nwolɛ* mɔɔ bɛva senle bɛbɔ la. 7 “‘Siane nsuu ɛhye kenle bulu ne azo, bɛyɛ nyianu nwuanzanwuanza,+ na ɔwɔ kɛ bɛkile bɛ nwo nyane.* Ɔnle kɛ bɛyɛ gyima biala.+ 8 Na bɛbava ɛnlankɛ ralɛ nyinli ko, boane nyinli ko yɛɛ mboane mralɛ nyinli nsuu mɔɔ biala ɛli ɛvolɛ ko na bɛte kpɔkɛ la bɛabɔ ɛyelalɛ afɔle kɛ afɔlebɔlɛ evuanlɛ mɔɔ Gyihova anye die nwolɛ* la.+ 9 Bɛva nwolɛ ma afɔlebɔdeɛ esamo motoo mɔɔ bɛva nwole bɛfɔtɔ la bɛboka nwo, bɛva ngyɛnu bulu anu nsa bɛboka ɛnlankɛ nyinli ne anwo na bɛva ngyɛnu bulu anu nwiɔ bɛboka boane nyinli ne anwo, 10 bɛbava ngyɛnu bulu anu ko bɛaboka mboane mralɛ nyinli nsuu ne anu ko biala anwo, 11 bɛbava abɔnkye ralɛ ko bɛabɔ ɛtane afɔle bɛaboka ɛtane afɔle ne mɔɔ bɛbɔ bɛdi bɛ ti mgbɔdalɛ+ nee dahuu ɛyelalɛ afɔlebɔlɛ nee nwolɛ ma afɔlebɔlɛ nee bɛ nza afɔlebɔlɛ ne mɔ anwo. 12 “‘Siane nsuu ne kenle 15 ne azo, bɛyɛ nyianu nwuanzanwuanza. Ɔnle kɛ bɛyɛ gyima ɛsesebɛ biala, na ɔwɔ kɛ bɛdi ɛvoyia kenle nsuu bɛwula Gyihova anyunlunyia.+ 13 Na bɛbava nlankɛ mralɛ nyinli 13, mboane nyinli 2 yɛɛ mboane mralɛ nyinli 14 mɔɔ biala ɛli ɛvolɛ ko na bɛte kpɔkɛ la bɛabɔ ɛyelalɛ afɔle kɛ afɔlebɔlɛ evuanlɛ mɔɔ Gyihova anye die nwolɛ* la.+ 14 Bɛbava nwolɛ ma afɔlebɔdeɛ esamo motoo mɔɔ bɛva nwole bɛfɔtɔ la bɛaboka nwo, bɛva ngyɛnu bulu anu nsa bɛboka nlankɛ nyinli 13 ne anu ko biala anwo, na bɛva ngyɛnu bulu anu nwiɔ bɛboka mboane nyinli 2 ne anu ko biala anwo, 15 bɛbava ngyɛnu bulu anu ko bɛaboka mboane mralɛ 14 ne anu ko biala anwo, 16 bɛbava abɔnkye ralɛ ko bɛabɔ ɛtane afɔle bɛaboka dahuu ɛyelalɛ afɔlebɔlɛ nee nwolɛ ma afɔlebɔlɛ yɛɛ nza afɔlebɔlɛ ne anwo.+ 17 “‘Na kenle mɔɔ tɔ zolɛ nwiɔ la, bɛbava nlankɛ mralɛ nyinli 12, mboane nyinli 2 yɛɛ mboane mralɛ nyinli 14 mɔɔ biala ɛli ɛvolɛ ko na bɛte kpɔkɛ la bɛabɔ afɔle,+ 18 na bɛava nlankɛ nyinli ne mɔ, mboane nyinli ne mɔ yɛɛ mboane mralɛ nyinli ne mɔ dodo ne anwo ma afɔlebɔdeɛ nee bɛ nza afɔlebɔdeɛ bɛaboka nwo kɛ mɔɔ bɛyɛ ye dahuu la, 19 na bɛava abɔnkye ralɛ ko bɛabɔ ɛtane afɔle bɛaboka dahuu ɛyelalɛ afɔlebɔlɛ nee nwolɛ ma afɔlebɔlɛ yɛɛ bɛ nza afɔlebɔlɛ ne anwo.+ 20 “‘Na kenle nsa ne azo, bɛbava nlankɛ nyinli 11, mboane nyinli 2 yɛɛ mboane mralɛ nyinli 14 mɔɔ biala ɛli ɛvolɛ ko na bɛte kpɔkɛ la bɛabɔ afɔle,+ 21 na bɛava nlankɛ nyinli ne mɔ, mboane nyinli ne mɔ yɛɛ mboane mralɛ nyinli ne mɔ dodo ne anwo ma afɔlebɔdeɛ nee bɛ nza afɔlebɔdeɛ bɛaboka nwo kɛ mɔɔ bɛyɛ ye dahuu la, 22 na bɛava abɔnkye ko bɛabɔ ɛtane afɔle bɛaboka dahuu ɛyelalɛ afɔlebɔlɛ nee nwolɛ ma afɔlebɔlɛ yɛɛ nza afɔlebɔlɛ ne anwo.+ 23 “‘Kenle nna ne azo, bɛbava nlankɛ nyinli 10, mboane nyinli 2 yɛɛ mboane mralɛ nyinli 14 mɔɔ biala ɛli ɛvolɛ ko na bɛte kpɔkɛ la bɛabɔ afɔle,+ 24 na bɛava nlankɛ nyinli ne mɔ, mboane nyinli ne mɔ yɛɛ mboane mralɛ nyinli ne mɔ dodo ne anwo ma afɔlebɔdeɛ nee bɛ nza afɔlebɔdeɛ bɛaboka nwo kɛ mɔɔ bɛyɛ ye dahuu la, 25 na bɛava abɔnkye ralɛ ko bɛabɔ ɛtane afɔle bɛaboka dahuu ɛyelalɛ afɔlebɔlɛ nee nwolɛ ma afɔlebɔlɛ yɛɛ nza afɔlebɔlɛ ne anwo.+ 26 “‘Kenle nnu ne azo, bɛbava nlankɛ nyinli 9, mboane nyinli 2, yɛɛ mboane mralɛ nyinli 14 mɔɔ biala ɛli ɛvolɛ ko na bɛte kpɔkɛ la bɛabɔ afɔle,+ 27 na bɛava nlankɛ nyinli ne mɔ, mboane nyinli ne mɔ yɛɛ mboane mralɛ nyinli ne mɔ dodo ne anwo ma afɔlebɔdeɛ nee bɛ nza afɔlebɔdeɛ bɛaboka nwo kɛ mɔɔ bɛyɛ ye dahuu la, 28 na bɛava abɔnkye ko bɛabɔ ɛtane afɔle bɛaboka dahuu ɛyelalɛ afɔlebɔlɛ nee nwolɛ ma afɔlebɔlɛ yɛɛ nza afɔlebɔlɛ ne anwo.+ 29 “‘Kenle nsia ne azo, bɛbava nlankɛ nyinli 8, mboane nyinli 2, yɛɛ mboane mralɛ nyinli 14 mɔɔ biala ɛli ɛvolɛ ko na bɛte kpɔkɛ la bɛabɔ afɔle,+ 30 na bɛava nlankɛ nyinli ne mɔ, mboane nyinli ne mɔ, yɛɛ mboane mralɛ nyinli ne mɔ dodo ne anwo ma afɔlebɔdeɛ nee bɛ nza afɔlebɔdeɛ bɛaboka nwo kɛ mɔɔ bɛyɛ ye dahuu la, 31 na bɛava abɔnkye ko bɛabɔ ɛtane afɔle bɛaboka dahuu ɛyelalɛ afɔlebɔlɛ nee nwolɛ ma afɔlebɔlɛ yɛɛ nza afɔlebɔlɛ ne anwo.+ 32 “‘Kenle nsuu ne azo, bɛbava nlankɛ nyinli 7, mboane nyinli 2, yɛɛ mboane mralɛ nyinli 14 mɔɔ biala ɛli ɛvolɛ ko na bɛte kpɔkɛ la bɛabɔ afɔle,+ 33 na bɛava nlankɛ nyinli ne mɔ, mboane nyinli ne mɔ yɛɛ mboane mralɛ nyinli ne mɔ dodo ne anwo ma afɔlebɔdeɛ nee bɛ nza afɔlebɔdeɛ bɛaboka nwo kɛ mɔɔ bɛyɛ ye dahuu la, 34 na bɛava abɔnkye ko bɛabɔ ɛtane afɔle bɛaboka dahuu ɛyelalɛ afɔlebɔlɛ nee nwolɛ ma afɔlebɔlɛ yɛɛ nza afɔlebɔlɛ ne anwo.+ 35 “‘Kenle mɔtwɛ ne azo, bɛyɛ nyianu nwuanzanwuanza. Ɔnle kɛ bɛyɛ gyima ɛsesebɛ biala.+ 36 Bɛbava ɛnlankɛ nyinli ko, boane nyinli ko yɛɛ mboane mralɛ nyinli nsuu mɔɔ biala ɛli ɛvolɛ ko na bɛte kpɔkɛ la bɛabɔ ɛyelalɛ afɔle kɛ afɔlebɔlɛ evuanlɛ mɔɔ Gyihova anye die nwolɛ* la,+ 37 na bɛava nlankɛ nyinli ne mɔ, mboane nyinli ne mɔ yɛɛ mboane mralɛ nyinli ne mɔ dodo ne anwo ma afɔlebɔdeɛ nee bɛ nza afɔlebɔdeɛ bɛaboka nwo kɛ mɔɔ bɛyɛ ye dahuu la, 38 na bɛava abɔnkye ko bɛabɔ ɛtane afɔle bɛaboka dahuu ɛyelalɛ afɔlebɔlɛ nee nwolɛ ma afɔlebɔlɛ yɛɛ nza afɔlebɔlɛ ne anwo.+ 39 “‘Bɛbabɔ afɔle ɛhye mɔ bɛamaa Gyihova wɔ bɛ ɛvoyialilɛ ne mɔ+ abo bɛaboka bɛ ɛwɔkɛ afɔlebɔlɛ+ nee afɔle mɔɔ bɛfi bɛ ɛhulolɛ nu bɛbɔ+ kɛ ɛyelalɛ afɔlebɔlɛ+ nee bɛ ma afɔlebɔlɛ+ nee bɛ nza afɔlebɔlɛ+ yɛɛ bɛ anzodwolɛ afɔlebɔlɛ+ ne mɔ la anwo.’” 40 Mosisi hanle edwɛkɛ biala mɔɔ Gyihova hanle hilele ye la hilele Yizilayɛma.\n^ Hibulu aneɛ nu, “akunlu dwo nwolɛ.”\n^ Anzɛɛ “bɛ ɛkɛla nyane.” “Awie kile ɔ nwo nyane” kile kɛ ɔbadua ɔ nwo ninyɛne bie mɔ, bie a le ɛhɔnehyelɛ.


Wilderness Multilingual Speech Dataset MFZBSS\n#utts aligned: 6178\nTTS Score (RFS MCD): 5.65\nOriginal bible.is link: http://listen.bible.is/MFZBSS/Matt/1/D\nIndex files to reconstruct alignments: MFZBSS.tar.gz\nText to speech examples (MCD=5.65)\nInput Text: Matta\nPronunciation: pau m A t t A pau\nInput Text: Yeng yɔrg Yaccu Kiṭɔ mena muonɛ bora Jwaŋa Tolany. Ɛkɛ a kɛɛn Daawud mena bɛɛn te kɛɛn Icrayiiltiy.\nPronunciation: pau j e n g j x011p r g j A ch ch u k i t x038p x011p m e n A m u o n x003p b o r A dZ w A u014Bp A t o l A n j u0190p k x003p A k x003p x003p n d A A w u d m e n A b x003p x003p n t e k x003p x003p n i ch r A j i i l t i j pau\nInput Text: Abrahimyɛ, ɛkɛ a wey Icaakn. Ɔci Icaakyɛ, ɛkɛ a wey Yaakubn. Ɔci Yaakubyɛ, ɛkɛ a wey Yahuujan ɔci modg ɛkkɛn. Ɔci Yahuujayɛ, ɛkɛ a wey Pirɛcn ɔci Jiran.\nPronunciation: pau A b r A h i m j x003p pau x003p k x003p A w e j i ch A A k n u0186p ch i i ch A A k j x003p pau x003p k x003p A w e j j A A k u b n u0186p ch i j A A k u b j x003p pau x003p k x003p A w e j j A h u u dZ A n x011p ch i m o d g x003p k k x003p n u0186p ch i j A h u u dZ A j x003p pau x003p k x003p A w e j p i r x003p ch n x011p ch i dZ i r A n pau\nInput Text: (Mɛy ɛkkɛnyɛ, ɛkɛ yenti Tamaar.)\nPronunciation: pau m x003p j x003p k k x003p n j x003p pau x003p k x003p j e n t i t A m A A r pau\nInput Text: Ɔci Pirɛcyɛ, ɛkɛ a wey Acrunn. Ɔci Acrunyɛ, ɛkɛ a wey Aramn. Ɔci Aramyɛ, ɛkɛ a wey Aminadaabn. Ɔci Aminadaabyɛ, ɛkɛ a wey Nacɔɔnn. Ɔci Nacɔɔnyɛ, ɛkɛ a wey Calmɔɔnn. Ɔci Calmɔɔnyɛ, ɛkɛ a wey Bɔwacn.\nPronunciation: pau u0186p ch i p i r x003p ch j x003p pau x003p k x003p A w e j A ch r u n n u0186p ch i A ch r u n j x003p pau x003p k x003p A w e j A r A m n u0186p ch i A r A m j x003p pau x003p k x003p A w e j A m i n A d A A b n u0186p ch i A m i n A d A A b j x003p pau x003p k x003p A w e j n A ch x011p x011p n n u0186p ch i n A ch x011p x011p n j x003p pau x003p k x003p A w e j ch A l m x011p x011p n n u0186p ch i ch A l m x011p x011p n j x003p pau x003p k x003p A w e j b x011p w A ch n pau\nInput Text: (Mɛy Bɔwacnyɛ, ɛkɛ yenti Rahab.)\nPronunciation: pau m x003p j b x011p w A ch n j x003p pau x003p k x003p j e n t i A h A b pau\nInput Text: Ɔci Bɔwacyɛ, ɛkɛ a wey Ɔbɛdn.\nPronunciation: pau u0186p ch i b x011p w A ch j x003p pau x003p k x003p A w e j u0186p b x003p d n pau\nInput Text: (Mɛy Ɔbɛdnyɛ, ɛkɛ yenti Ruut.)\nPronunciation: pau m x003p j u0186p b x003p d n j x003p pau x003p k x003p j e n t i u u t pau\nInput Text: Ɔci Ɔbɛdyɛ, ɛkɛ a wey Jɛcin. Ɔci Jɛciyɛ, ɛkɛ a wey Daawudn, mena a ḍuaŋa tolan. Ɔci Daawudyɛ, ɛkɛ a wey Cɔlamann.\nPronunciation: pau u0186p ch i u0186p b x003p d j x003p pau x003p k x003p A w e j dZ x003p ch i n u0186p ch i dZ x003p ch i j x003p pau x003p k x003p A w e j d A A w u d n pau m e n A A d x038p u A u014Bp A t o l A n u0186p ch i d A A w u d j x003p pau x003p k x003p A w e j ch x011p l A m A n n pau\nInput Text: (Mɛy Cɔlamannyɛ, ɛkɛ a ɛŋ Yuraaya ñamu.)\nPronunciation: pau m x003p j ch x011p l A m A n n j x003p pau x003p k x003p A x003p u014Bp j u r A A j A J A m u pau\nText: (Mɛy ɛkkɛnyɛ, ɛkɛ yenti Tamaar.)\nText: Ɔci Pirɛcyɛ, ɛkɛ a wey Acrunn. Ɔci Acrunyɛ, ɛkɛ a wey Aramn. Ɔci Aramyɛ, ɛkɛ a wey Aminadaabn. Ɔci Aminadaabyɛ, ɛkɛ a wey Nacɔɔnn. Ɔci Nacɔɔnyɛ, ɛkɛ a wey Calmɔɔnn. Ɔci Calmɔɔnyɛ, ɛkɛ a wey Bɔwacn.\nText: (Mɛy Bɔwacnyɛ, ɛkɛ yenti Rahab.)\nText: Ɔci Bɔwacyɛ, ɛkɛ a wey Ɔbɛdn.\nText: (Mɛy Ɔbɛdnyɛ, ɛkɛ yenti Ruut.)\nText: Ɔci Ɔbɛdyɛ, ɛkɛ a wey Jɛcin. Ɔci Jɛciyɛ, ɛkɛ a wey Daawudn, mena a ḍuaŋa tolan. Ɔci Daawudyɛ, ɛkɛ a wey Cɔlamann.\nText: Yukonaayayɛ, bala ciyi te baaṭi oŋŋa ban Urcaliim lɛɛkkiti ma ɔci ma Icrayiil muokkiti ma eekiti ban Baabily.\nText: Ɔci maka bootti ɛkkɛn ŋotkɛnti bala daŋkun.\nText: Yukonaayayɛ, ɛkɛ a wey Caltayiiln. Ɔci Caltayiilyɛ, ɛkɛ a wey Jɛroobabiln. Ɔci Jɛroobabilyɛ, ɛkɛ a wey Abiyahudn. Ɔci Abiyahudyɛ, ɛkɛ a wey Ilaayakimn. Ɔci Ilaayakimyɛ, ɛkɛ a wey Ajurn. Ɔci Ajuryɛ, ɛkɛ a wey Cɛdɔkn. Ɔci Cɛdɔkyɛ, ɛkɛ a wey Ekimn. Ɔci Ekimyɛ, ɛkɛ a wey Ilaayodn. Ɔci Ilaayodyɛ, ɛkɛ a wey Ɛliyeejɛrn. Ɔci Ɛliyeejɛryɛ, ɛkɛ a wey Mattann. Ɔci Mattanyɛ, ɛkɛ a wey Yaakubn. Ɔci Yaakubyɛ, ɛkɛ a wey Yuocipn ‘war Moryam. Ɔci Yaccu mena bartan ma a Kiṭɔyɛ, ɛkɛ jiennɛ Moryam.


Yizikeɛle 9 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albania Mumule Aneɛ Albanian America Mumule Aneɛ Amharic Arabic Argentina Mumule Aneɛ Armenian Armenian (West) Australia Mumule Aneɛ Aymara Azerbaijani Azerbaijani (Cyrillic) Baoule Batak (Karo) Batak (Toba) Belgium French Mumule Aneɛ Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Danish Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish Finnish Mumule Aneɛ Flemish Mumule Aneɛ French French Mumule Aneɛ Ga Galician Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hindi (Roman) Hiri Motu Honduras Mumule Aneɛ Hungarian Hungary Mumule Aneɛ Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kannada Karen (S'gaw) Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Mumule Aneɛ Korean Kosraean Latvian Lingala Lithuanian Luganda Lunda Luo Luvale Macedonian Madagascar Mumule Aneɛ Malagasy Malawi Mumule Aneɛ Malay Malayalam Malaysia Mumule Aneɛ Maltese Marathi Maya Melanesia Mumule Aneɛ Mexico Mumule Aneɛ Motu Mozambique Mumule Aneɛ Myanmar Myanmar Mumule Aneɛ Navajo Ndebele Ndebele (Zimbabwe) Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nzema Oromo Ossetian Otetela Panama Mumule Aneɛ Pangasinan Paraguay Mumule Aneɛ Pennsylvania German Persian Peru Mumule Aneɛ Polish Polish Mumule Aneɛ Portugal Mumule Aneɛ Portuguese (Brazil) Portuguese (European) Punjabi Punjabi (Roman) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Romania Mumule Aneɛ Romanian Russia Mumule Aneɛ Russian Salvador Mumule Aneɛ Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovakia Mumule Aneɛ Slovenia Mumule Aneɛ Slovenian South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Sweden Mumule Aneɛ Swedish Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tok Pisin Tongan Tshiluba Tsonga Turkey Mumule Aneɛ Turkish Turkmen Tuvaluan Twi Tzotzil Ukrainian Umbundu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietname Mumule Aneɛ Vietnamese Waray-Waray Xhosa Yoruba Zimbabwe Mumule Aneɛ Zulu zambia Mumule Aneɛ\nƐzɛkyelɛma nsia ne nee nrenyia ne mɔɔ lɛ ɛnke toba ne la (1-11)\nNdɛnebualɛ babɔ ɔ bo wɔ ɛzonlenlɛsua ne anu (6)\n9 Akee ɔdeanle nu kpole na mendele ye me nzo nu kɛ: “Fɛlɛ menli mɔɔ badea suakpole ne la bɛla, maa bɛ nuhua ko biala ɛva ye akodeɛ mɔɔ ɔfa ɔsɛkye debie la ɛlɛ ɔ sa nu!” 2 Menwunle mrenyia nsia kɛ bɛvi anwuma anlenkɛ kpole+ ne mɔɔ anye kile sɔlɔ la anwo nehane bɛlɛba, bɛ nuhua ko biala lɛ akodeɛ mɔɔ ɔfa ɔsɛkye debie la wɔ ɔ sa nu; na ɛnee nrenyia ko boka bɛ nwo mɔɔ ɔwula lenen tɛladeɛ, na kɛlɛhɛlɛvolɛ ɛnke toba* bɔ* ɔ nze zo, na bɛragyinlanle kɔbele afɔlemokyea ne anwo ɛkɛ.+ 3 Akee Yizilayɛ Nyamenle ne anyunlunyia ne+ maanle ɔ nwo zo wɔ ɛleka mɔɔ ɛnee ɔgyi wɔ kyɛlɔbe ne mɔ ati zo la na ɔhɔgyinlanle sua ne anlenkɛ ne anloa,+ na ɔvɛlɛle nrenyia ne mɔɔ wula lenen tɛladeɛ ne na kɛlɛhɛlɛvolɛ ɛnke toba ne bɔ ɔ nze zo la. 4 Gyihova zele ye kɛ: “Kɔva suakpole ne azo, kɔva Gyɛlusalɛm azo na yɛ menli mɔɔ bɛlɛdi nyane na bɛlɛkponle+ wɔ bɛkyi ninyɛne kɔsɔɔti mɔɔ bɛlɛyɛ ye wɔ suakpole ne azo anwo la anwoma azo nzonlɛ.”+ 5 Na mendele kɛ ɔlɛka yeahile ɛhendeɛ ne mɔ kɛ: “Bɛli ɔ nzi bɛhɔva suakpole ne azo na bɛhuhu menli ne. Bɛmmamaa bɛ nye se bɛ anwunvɔne yɛɛ bɛmmamaa bɛ kunlu yelɛyela bɛ.+ 6 Ɔwɔ kɛ bɛku ɛrelera, kpavolɛ, raalɛ mɔɔ ɛnze nrenyia, kakula ekyi yɛɛ mraalɛ bɔkɔɔ.+ Noko bɛmmabikye awie biala mɔɔ bɛyɛ ye nzonlɛ la.+ Bɛbɔ ɔ bo wɔ me ɛzonlenlɛsua ne anu.”+ Ɔti bɛbɔle ɔ bo wɔ mgbanyima ne mɔ mɔɔ wɔ sua ne anyunlu la anwo zo.+ 7 Akee ɔzele bɛ kɛ: “Bɛgua sua ne anwo evinli na bɛva menli mɔɔ bɛbahu bɛ la avunli ne mɔ bɛgua alienwo ɛkɛ bɛmaa ɛkɛ ne ɛyi.+ Bɛhɔ!” Ɔti bɛhɔle na bɛhuhunle menli wɔ suakpole ne azo. 8 Mɔɔ bɛlɛkuhu menli ne mɔ la, ɔhale me ngomekye, na membutule me nyunlu aze na mendeanle nuhua kɛ: “O Tumivolɛ Awulae Gyihova! Ɛbawola wɔ ɛya ne wɔagua Gyɛlusalɛm anwo zo na wɔazɛkye Yizilayɛma mɔɔ ɛha la amuala ɔ?”+ 9 Ɔti ɔzele me kɛ: “Yizilayɛma nee Dwudama nvonleɛ ne le kpole somaa.+ Mogya mɔɔ bɛha bɛgua la ɛyi azɛlɛ ne azo tɛkɛɛ,+ yɛɛ nzisi ɛbu suakpole ne azo.+ Ɔluakɛ bɛse, ‘Gyihova ɛgyakyi azɛlɛ ne yɛɛ Gyihova ɛnnwu yɛ.’+ 10 Noko mame, me nye ɛnrɛze anwunvɔne; yɛɛ me kunlu ɛnrɛyelɛyela me.+ Mɔɔ bavi bɛ ndenle ne mɔ anu ara la a mebava meagua bɛdabɛ mumua ne bɛ ti zo a.” 11 Akee menwunle nrenyia ne mɔɔ wula lenen tɛladeɛ na ɛnke toba ne bɔ ɔ nze zo la kɛ ɔlɛsia yeara, na ɔlɛka kɛ: “Meyɛ mɔɔ ɛhanle ɛhilele me la pɛpɛɛpɛ.”\n^ Anzɛɛ “kɛlɛhɛlɛvolɛ ɛnke kodoku.”\n^ Anzɛɛ “henda.”


Yinɔko Nee Nyamenle Luale\nKENGA YE WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Giliki Greenlandic Guarani Gun Haitian Creole Hausa Hibulu Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mbunda Mizo Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nSUKOA BƐ DIEDI | YINƆKO\n“Yinɔko Zɔle Nyamenle Anye”\nYINƆKO dɛnlanle aze hyɛle kpalɛ. Bie a ɔyɛ se kɛ yɛbadwenle nwo, noko nrenyia ɛhye lile ɛvolɛ kɛyɛ 365—ɔbadɛla ɛnɛ awie mɔɔ ɛdɛnla aze ɛhyɛ la ngoane mekɛ mɔnwo nna! Noko ɛnee ɔtɛyɛle kpanyinli somaa wɔ ye mekɛ zo ewiade ne anu. Mekɛ zɔhane, wɔ ɛvoya mɔɔ bo 50 mɔɔ ɛze la anu, ɛnee menli tɛnla aze kyɛ tɛla ɛnɛ. Adam, nrenyia mɔɔ limoa la dɛnlanle aze ɛvolɛ mɔɔ bo ɛya nsia kolaa na bɛawo Yinɔko, na Adam dɛnlanle aze wɔ ɛvoya nsa bieko anu! Adam abozoamra bie mɔ dɛnlanle aze hyɛle kpalɛ dɛlale ye. Ɔti, bie a Yinɔko lile ɛvolɛ 365 la ɛnee ɔtɛdɛ anwosesebɛ kpalɛ, kɛ awie mɔɔ bɔ zo mɔɔ yebɔ ye ɛbɛla bo la. Noko, yeamba ye zɔ.\nƆbayɛ kɛ ɛnee Yinɔko ngoane la esiane nu. Pɛ ye nvoninli wɔ wɔ adwenle nu kɛ ɔlɛnriandi, ɔngola ɔnye kɛzi menli mɔɔ yeha Nyamenle edwɛkɛ ne yehile bɛ kenlensa ye la bɛayɛ bɛ nyɛleɛ la ɔnvi ye adwenle nu. Ɛnee bɛva ɛya kpole kpalɛ. Menli zɔhane kpɔle ye. Bɛandie ye edwɛkɛ ne na bɛhyile Nyamenle ne mɔɔ zoanle ye la bɔbɔ. Ɛnee bɛnrɛhola bɛnrɛboda Gyihova, Yinɔko Nyamenle ne, noko ɛnee bɛbahola bɛaboda nrenyia ɛhye! Bie a ɛnee Yinɔko ɛngola ɛnnwu ye kɛ saa ɔbanwu ye abusua ne bieko a. Asoo ɔdwenlenle ɔ ye nee ɔ mra mraalɛ, ɔ ra Mɛtusɛla anzɛɛ ye anlɔnra Leemɛke anwo ɔ? (Mɔlebɛbo 5:21-23, 25) Asoo ye awieleɛ ɛne?\nYinɔko anwo edwɛkɛ dɔɔnwo ɛnle Baebolo kɛlɛtokɛ ne anu. Ɔ nwo edwɛkɛ ezinraa nsa pɛ a wɔ nu a. (Mɔlebɛbo 5:21-24; Hibuluma 11:5; Dwuudu 14, 15) Noko, ɔ nwo edwɛkɛ ekyi mɔɔ wɔ ngyɛnu ɛhye mɔ anu la maa yɛnwu nrenyia mɔɔ lɛ diedi kpole la. Asoo ɛlɛnea abusua bie ɔ? Asoo ɛpele kpalɛ amaa wɔayɛ debie mɔɔ ɛze kɛ ɔle kpalɛ la ɔ? Saa ɔle zɔ a, ɛnee ɛbazukoa dɔɔnwo wɔavi Yinɔko diedi ne anu.\n“YINƆKO NEE NYAMENLE LUALE”\nBɛkawo Yinɔko la, ɛnee alesama ɛbɛla ɛzɛkye. Adam awolɛndoazo mɔɔ tɔ zo nsuu la ɛne. Nɔhalɛ nu, ɛnee alesama bikye nwonane nu munlililɛ ne mɔɔ ɛnee Adam nee Yive lɛ ye mekɛ bie na ɔminlinle la anwo. Ɔti, ɛnee menli tɛnla aze kyɛ. Noko, ɛnee bɛ ɛbɛlabɔlɛ nee bɛ sunsum nu gyinlabelɛ ɛnle kpalɛ fee. Ɛnee basabasayɛlɛ ɛbu zo. Basabasayɛlɛ ɛhye bɔle ɔ bo wɔ awolɛndoazo mɔɔ tɔ zo nwiɔ la anu, wɔ mekɛ mɔɔ Keen hunle ɔ diema Ebɛle la. Ɛnee Keen abozoamra anu ko fa tu ɔ nwo kɛ ɔkulo basabasayɛlɛ na ɔdi nzenralɛ ɔtɛla Keen! Wɔ awolɛndoazo mɔɔ tɔ zo nsa la azo, ɛtaneyɛlɛ fofolɛ bɔle ɔ bo. Menli bɔle ɔ bo bɔle Gyihova duma ɛdeɛ, noko ɛnee bɛngile ɛbulɛ bɛmaa ye ɛzonlenlɛ ne. Ɔda ali kɛ ɛnee bɛbɔ Nyamenle duma nwuanzanwuanza ne wɔ adenle mɔɔ ɛnfɛta la azo.—Mɔlebɛbo 4:8, 23-26.\nƆbayɛ kɛ adalɛ ɛzonlenlɛ ɛhye hɔle zo wɔ Yinɔko mekɛ zo kpalɛ. Noko mɔɔ Yinɔko ɛlɛnyi la, ɛnee ɔwɔ kɛ ɔsi kpɔkɛ. Asoo ɔbava ɔ nwo yeabɔnle ye mekɛ zo menli dɔɔnwo ne ɔ? Anzɛɛ ɔbakpondɛ nɔhalɛ Nyamenle, Gyihova mɔɔ bɔle anwuma nee aze la abo zo? Bie a ɔzukoale Ebɛle mɔɔ wule kɛ mogya dasevolɛ ɔluakɛ ɔzonlenle Gyihova wɔ adenle mɔɔ sɔ Ɔ nye la anwo debie la, ɔhanle ye ahonle. Yinɔko zile kpɔkɛ kɛ ɔdaye noko ɔbayɛ zɔ. Mɔlebɛbo 5:22 ka kɛ: “Yinɔko nee Nyamenle luale.” Edwɛkɛ ɛhye maa yɛnwu kɛ ɛnee Yinɔko sonle Nyamenle wɔ ewiade mɔɔ bɛnzonle Nyamenle la anu. Ɔdaye a ɔle awie mɔɔ limoa mɔɔ Baebolo ne ka ɔ nwo edwɛkɛ zɛhae a.\nBaebolo ngyɛnu ko ne ala ka kɛ mɔɔ Yinɔko wole ɔ ra Mɛtusɛla la anzi, ɔhɔle zo ɔ nee Gyihova luale. Ɔti, yɛnwu Yinɔko kɛ awie mɔɔ lɛ abusua wɔ mekɛ mɔɔ ɛnee yeli ɛvolɛ kɛyɛ 65 la. Ɛnee ɔlɛ ɔ ye, mɔɔ bɛambɔ ye duma wɔ Baebolo ne anu yɛɛ mralɛ “mrenya nee mraalɛ” mɔɔ yɛnze bɛ dodo a. Saa selɛ bie bahola ɔ nee Nyamenle alua wɔ mekɛ mɔɔ ɔlɛtete mralɛ anzɛɛ ɔlɛnea abusua la a, ɔwɔ kɛ ɔbɔ mɔdenle ɔnea bɛ wɔ adenle mɔɔ Nyamenle die to nu la azo. Yinɔko nwunle kɛ Gyihova kulo kɛ ɔ nee ɔ ye tɛnla mɔɔ ɔngyakyi ye a. (Mɔlebɛbo 2:24) Na ɔbɔle mɔdenle ɔhilehilele ɔ mra ne mɔ Gyihova Nyamenle anwo debie. Boni a vile nu rale a?\nBaebolo ne ɛnga nwolɛ edwɛkɛ dɔɔnwo. Ɔnga diedi mɔɔ Yinɔko ara Mɛtusɛla mɔɔ dɛnlanle aze hyɛle wɔ Baebolo kɛlɛtokɛ nu nyianle la anwo edwɛkɛ. Ye ngoane mekɛ rale awieleɛ wɔ ɛvolɛ mɔɔ nuhua a Azuyilɛ kpole ne rale la anu. Noko, Mɛtusɛla wole ralɛ nrenyia na ɔdonle ye Leemɛke. Leemɛke dɛnlanle aze wɔ ye nenyia Yinɔko mekɛ zo wɔ ɛvoya dɔɔnwo anu. Na Leemɛke nyinle rayɛle awie mɔɔ lɛ diedi kpole. Gyihova sunsum ne maanle ɔhanle ɔ ra, Nowa anwo edwɛkɛ ɔdole ɛkɛ, na zɔhane ngapezo ne rale nu wɔ Azuyilɛ ne anzi. Bɛhanle Nowa mɔɔ le kɛ ɔ nlenyia Yinɔko la anwo edwɛkɛ kɛ ɔ nee Nyamenle luale. Nowa annwu Yinɔko ɛlɛ. Noko Yinɔko gyakyile agyadeɛ mɔɔ sonle bolɛ la. Bie a Nowa zukoale agyadeɛ zɔhane anwo debie vile ye papa Leemɛke, ye nenyia Mɛtusɛla anzɛɛ bie a Yinɔko papa Gyɛlɛde, mɔɔ wule wɔ mekɛ mɔɔ ɛnee Nowa ɛli ɛvolɛ 366 la ɛkɛ.—Mɔlebɛbo 5:25-29; 6:9; 9:1.\nDwenle kɛzi Yinɔko nee Adam le ngakyile la anwo. Ɛnee Adam di munli, noko ɔyɛle ɛtane ɔtiale Gyihova na ɔvale atuadelɛ nee nyanelilɛ ɔgyakyile ɔ bo zo amra. Ɛnee Yinɔko ɛnli munli, noko ɔ nee Nyamenle luale na ɔyɛle diedi nwo neazo ɔmaanle ɔ bo zo amra. Adam wule la ɛnee Yinɔko ɛli ɛvolɛ 308. Asoo Adam abusua ne zunle bɛ nlenyia angomedi ɛhye ɔ? Yɛnze. Noko, Yinɔko hɔle zo nee “Nyamenle luale.”—Mɔlebɛbo 5:24.\nSaa ɛlɛnea abusua bie a, suzu mɔɔ ɛbazukoa wɔavi Yinɔko ɛkɛ la anwo. Abusua ne nwonane afoa nu ninyɛne mɔɔ ɛbava wɔamaa bɛ la anwo hyia ɛdeɛ, noko sunsum nu ɛdeɛ ne hyia tɛla debie biala. (1 Temɔte 5:8) Ɛyɛ ɛhye ɔlua mɔɔ ɛka nee mɔɔ ɛyɛ la azo. Saa ɛkpa kɛ ɛ nee Nyamenle balua kɛ mɔɔ Yinɔko yɛle la, na ɛmaa Nyamenle ngyinlazo mɔɔ vi sunsum nu la kile wɔ ɛbɛlabɔlɛ adenle a, ɛdawɔ noko ɛbagyakyi wɔ abusua ne agyadeɛ kpalɛ—neazo kɛnlɛma mɔɔ ɔwɔ kɛ bɛsukoa a.\nYINƆKO “HANLE BƐ NWO EDWƐKƐ”\nBie a Yinɔko dele nganeɛ kɛ ɔ ngomekye a ɔle sonla mɔɔ ɔlɛ diedi wɔ ewiade mɔɔ awie biala ɛnlɛ diedi la anu a. Noko, asoo Gyihova, ye Nyamenle ne nwunle ye ɔ? Ɛhɛe. Mekɛ bie rale mɔɔ Gyihova nee ye sonvolɛ nɔhavo ne dendɛle a. Nyamenle maanle Yinɔko nrɛlaleɛ bie kɛ ɔha ɔhile ye mekɛ zo amra. Ɔti, ɔyɛle Yinɔko ngapezonli, mɔɔ limoa mɔɔ ye edwɛkɛ ne wɔ Baebolo ne anu la. Yɛze edwɛkɛ ɛhye ɔluakɛ sunsum ne hanle Dwuudu, mɔɔ ɔ diema a le Gyisɛse la maanle ɔhɛlɛle Yinɔko ngapezo edwɛkɛ ne wɔ ɛvoya dɔɔnwo anzi. *\nYinɔko ngapezo ne a le boni? Kɛ ɔkɔ ye la ɛne: “Awulae nee ye soanvolɛma nwuanzanwuanza apenle apenle bara arabua awie biala ndɛne, na yeadea bɛdabɛ mɔɔ bɛnze Nyamenle la wɔ bɛ ninyɛndane mɔɔ bɛyɛ ye atisesebɛ nu nee amumuyɛ edwɛkɛ mɔɔ menli ɛhye mɔ mɔɔ ɛnze Nyamenle la ɛha ɛtia ye la anwo.” (Dwuudu 14, 15) Ɛnee Yinɔko lɛ diedi kpole kɛ zɔhane edwɛkɛ ne mɔ bara nu bɔkɔɔ. Wɔ ye afoa nu, ɔle kɛ asɛɛ Nyamenle ɛmaa ngapezo ɛhye ɛlimoa ɛra nu. Adenle ɛhye azo a ngapezo ngakyile ne mɔ luale zo a. Adwenle ne a le kɛ: Saa ngapezoma ne ɛlɛka debie mɔɔ bɛze kɛ ɔbara nu la anwo edwɛkɛ a, bɛka ye kɛ asɛɛ deɛ ne ɛlimoa ɛra nu la!—Ayezaya 46:10.\nYinɔko vale akɛnrasesebɛ hanle Nyamenle nrɛlaleɛ ne hilele ewiade mɔɔ kulo basabasayɛlɛ la\nAdenle boni azo a Yinɔko luale zo hanle nrɛlaleɛ zɔhane hilele awie biala ɛ? Nea kɛzi ɛnee kɔkɔbɔlɛ ne anloa yɛ se la—wɔ aneɛ mɔɔ bɛlimoale bɛvale bɛhɛlɛle la anu, ɔvale edwɛkɛkpɔkɛ “bɛnze Nyamenle” ɔlile gyima fane nna ɔdendɛle ɔtiale menli ne, bɛ nyɛleɛ nee adenle mɔɔ bɛdua zo bɛyɛ bɛ ninyɛne la. Ngapezo zɔhane bɔle alesama kɔsɔɔti kɔkɔ kɛ ewiade zɔhane mɔɔ bɛkyekyele ɔvi mekɛ mɔɔ bɛvoanle Adam nee Yive bɛvile Yidɛn tola ne anu la ɛkpɔlɔ bɔkɔɔ. Ewiade zɔhane bara ye awieleɛ wɔ mekɛ mɔɔ Gyihova nee ye “soanvolɛma nwuanzanwuanza”—anwumabɔvolɛma mgbe dɔɔnwo mɔɔ bɛlɛ tumi mɔɔ bɛle ɛlɔnema barazɛkye ye la. Yinɔko angomekye vale akɛnrasesebɛ hanle Nyamenle kɔkɔbɔlɛ ne! Bie a kɛzi Yinɔko lɛ akɛnrasesebɛ la zinle ye anlɔnra Leemɛke anwo. Saa ɔle zɔ a, ɛnee yɛbade deɛmɔti ɔle zɔ la abo.\nYinɔko diedi ne bahola aha yɛ yeamaa yɛabiza yɛ nwo saa yɛnwu ewiade ne kɛ mɔɔ Gyihova nwu ye la a. Ndɛnebualɛ ne mɔɔ Yinɔko vale akɛnrasesebɛ bɔle ye nolo la tɛbɔ ɛkɛ; ɔfale ɛnɛ ewiade ne anwo, kɛ mɔɔ ɛnee ɔde wɔ Yinɔko mekɛ zo la. Ɔlua Yinɔko kɔkɔbɔlɛ ne azo, Gyihova vale Azuyilɛ kpole ne zɛkyele ewiade bie mɔɔ ɛnee bɛnze Nyamenle la wɔ Nowa mekɛ zo. Zɔhane ɛzɛkyelɛ ne le ɛzɛkyelɛ kpole ne mɔɔ bara la anwo neazo. (Mateyu 24:38, 39; 2 Pita 2:4-6) Ɛnɛ, Nyamenle nee ye soanvolɛma nwuanzanwuanza ne ɛziezie bɛ nwo kɛ bɛfa ndɛnebualɛ fɔɔnwo bɛara ewiade mɔɔ ɛnze Nyamenle la anwo zo. Ɔwɔ kɛ yɛ nuhua ko biala maa Yinɔko kɔkɔbɔlɛ ne tɛnla ye adwenle nu na ɔka ɔkile awie mɔ. Bie a yɛ abusua ne nee yɛ gɔnwo mɔ nee yɛ ɛnrɛyɛ adwenle. Ɔyɛ a yɛte nganeɛ kɛ yeha yɛ ngome. Gyihova angyakyi Yinɔko; yɛɛ ɔnrɛgyakyi ye sonvolɛma nɔhavoma ɛnɛ noko!\n“BƐVALE YINƆKO BƐHƆLE AMAA YEANNWU EWULE”\nKɛzi ɔwiele Yinɔko ɛ? Wɔ adenle bie azo, ye ewule ne yɛ azibɛnwo tɛla ye ɛbɛlabɔlɛ. Mɔlebɛbo buluku ne ka kɛ: “Yinɔko nee Nyamenle luale na yeanwu, ɔminliminlinle, ɔboalekɛ Nyamenle vale ye hɔle.” (Mɔlebɛbo 5:24) Adenle boni azo a Nyamenle vale Yinɔko hɔle a? Ɛzoanvolɛ Pɔɔlo hilele nu nzinlii kɛ: “Diedi ti a bɛvale Yinɔko bɛhɔle amaa yeannwu ewule a, na bɛannwu ye wɔ ɛleka biala ɔluakɛ ɛnee Nyamenle ɛye ye ɛvi ɛkɛ; kolaa na bɛava ye bɛahɔ la ɔnyianle daselɛ kɛ yezɔ Nyamenle anye.” (Hibuluma 11:5, NW) Duzu a ɛnee Pɔɔlo ɛlɛkile wɔ mekɛ mɔɔ ɔhanle kɛ “bɛvale Yinɔko bɛhɔle amaa yeannwu ewule” la ɛ? Baebolo ngilebɛbo bie mɔ ka kɛ Nyamenle vale Yinɔko hɔle anwuma. Noko ɛhye ɛnle nɔhalɛ. Baebolo ne ka kɛ, Gyisɛse Kelaese a le awie mɔɔ limoa mɔɔ bɛdwazole ye bɛhɔle anwuma a.—Dwɔn 3:13.\nAdenle boni azo a bɛvale Yinɔko “bɛhɔle” amaa “yeannwu ewule” a? Ɔbayɛ kɛ Gyihova maanle Yinɔko wule mɔɔ yeande nyane wɔ ye ewule nu a. Noko mɔɔ limoa, Yinɔko nyianle “daselɛ kɛ yezɔ Nyamenle anye.” Kɛzi? Kolaa na yeawu la, ɔnyianle yekile ɔvile Nyamenle ɛkɛ, mɔɔ bie a ɛnee ɔlɛfa paladaese azɛlɛ ne yeahile ye a. Kɛmɔ Gyihova maanle ɔnwunle sɛkɛlɛneɛ mɔɔ kile kɛ yelie ye yedo nu la ati, Yinɔko lale wɔ ewule nu. Ɛzoanvolɛ Pɔɔlo ɛlɛkɛlɛ Yinɔko nee nɔhavoma gyɛne anwo edwɛkɛ la, ɔhanle kɛ: “Diedi nu yɛɛ menli ɛhye mɔ amuala wule a.” (Hibuluma 11:13) Nzinlii, bie a ye agbɔvolɛ kpondɛle ye funli ne, noko “bɛannwu ye wɔ ɛleka biala.” Ɔbayɛ kɛ Gyihova vale ye ziele amaa bɛangua nwolɛ evinli anzɛɛ bɛanva bɛanyɛ adalɛ ɛzonlenlɛ nu debie. *\nNgɛlɛlera nu ndelebɛbo ɛhye wɔ yɛ adwenle nu la, bɛmaa yɛbɔ mɔdenle yɛnlea kɛzi Yinɔko ɛbɛlabɔlɛ rale awieleɛ la. Pɛ ɛhye anwo nvoninli wɔ wɔ adwenle nu, na kakye kɛ ɔbahola yeara ye zɔ. Ɛnee Yinɔko ɛlɛnriandi na yevɛ. Ye agbɔvolɛ doa ye, ɛya ɛwie bɛ ku ɔlua ye ndɛnebualɛ edwɛkɛ ne ati. Yinɔko nyianle ɛleka bie veale na ɔliele ɔ menle ekyi, noko ɛnee ɔze kɛ ɔnrɛhola ɔnrɛvi ɛsalɛ. Ɔnwunle kɛ ye ewule mekɛ ɛbikye kpalɛ. Mɔɔ ɔlɛdie ɔ menle la, ɔzɛlɛle ye Nyamenle ne. Akee ɔnyianle anzodwolɛ. Yinɔko nwunle yekile kɛnlɛma bie wɔ moamoa kɛ asɛɛ ɔwɔ ɛkɛ ne bie la.\nƆbayɛ kɛ ɛnee basabasayɛlɛma ɛlɛba Yinɔko anwo zo la ati a Gyihova vale ye hɔle a\nFa ye kɛ ɔkabuke ɔ nye la yenwu ewiade bie mɔɔ ɔle ngakyile kolaa ɔfi mɔɔ ɔze ye la anwo. Ɔnwunle kɛ ye kɛnlɛma ne le kɛ Yidɛn tola ne la, noko kyɛlɔbemma ɛnzinza ɛkɛ mɔɔ menli ɛngola ɛngɔ ɛkɛ a. Mrenyia nee mraalɛ kɔsɔɔti mɔɔ te kpɔkɛ na bɛlɛ anwosesebɛ la anwo zonle kpalɛ. Anzodwolɛ wɔ bɛ avinli. Ɛkpɔlɛ nee ɛzonlenlɛ nu basabasayɛlɛ mɔɔ Yinɔko ɛnwu bie ɛlɛ la bie ɛnle ɛkɛ. Yinɔko nwunle kɛ Gyihova kulo ye, ɔdie ye ɔto nu na ɔmaa ye anwosesebɛ. Ɔnwu ye wienyi kɛ ɛke a fɛta ye a; ɔbayɛ ye sua nu. Akee Yinɔko anzo nu dwole ye, ɔhedale ɔ nye na ɔhale nu ɔlafele botoo.\nƐkɛ ne a ɔwɔ badwu ɛnɛ a—yela wɔ ewule nu, ɔwɔ Gyihova Nyamenle ngakyelɛ nu dahuu! Kɛ mɔɔ nzinlii Gyisɛse bɔle ɛwɔkɛ la, mekɛ bara mɔɔ bɛdabɛ mɔɔ bɛwɔ Nyamenle ngakyelɛ nu la bade Kelaese ane na bɛavi bɛ nla ne mɔ anu bɛavinde, bɛava bɛ nye bɛanwu anzodwolɛ ewiade fofolɛ ne mɔɔ le kɛnlɛma la.—Dwɔn 5:28, 29.\nƐbahɔ ɛkɛ ne bie ɔ? Nea kɛzi ɛ nye balie kɛ ɛbanwu Yinɔko la. Nea ninyɛne ngɛnlɛma mɔɔ yɛkola yɛsukoa yɛfi ye ɛkɛ a! Ɔbahola yeaha yɛahile yɛ saa mɔɔ yɛpɛle nwolɛ nvoninli wɔ yɛ adwenle nu mɔɔ fale ye ɛbɛlabɔlɛ mɔɔ li awieleɛ la asɛɛ nee nɔhalɛ ne le ko a. Noko, ɔwɔ kɛ yɛsukoa debie bie mɔɔ anwo hyia la yɛfi ye ɛkɛ ne kɛkala. Pɔɔlo hanle Yinɔko anwo edwɛkɛ wiele la, ɔdoale zo kɛ: “Ɔyɛ se kɛ awie mɔɔ ɛnlɛ diedi la kɛhola kɛzɔ Nyamenle anye.” (Hibuluma 11:6) Nea kɛzi ndelebɛbo wɔ nu kɛ yɛ nuhua ko biala bazukoa diedi kpole mɔɔ Yinɔko lale ye ali la!\n^ ɛden. 14 Baebolo nwomama bie mɔ ka kɛ Dwuudu vale edwɛkɛ ne vile apoklifa gyima bie mɔɔ bɛfɛlɛ ye Yinɔko Buluku la anu, noko buluku zɔhane le nwɔra edwɛkɛ mɔɔ bɛnze ɛleka mɔɔ ɔ bo vi a, na bɛha ye adalɛ nu kɛ Yinɔko anwo edwɛkɛ ɔ. Ɔka Yinɔko ngapezo ne anwo edwɛkɛ pɛpɛɛpɛ, noko bie a bɛnyianle ye wɔ tete debie bie anu mɔɔ yɛnlɛ ye ɛnɛ la—bie a ɔle edwɛkɛ mɔɔ bɛhɛlɛ anzɛɛ bɛhanle a. Bie a Dwuudu vale tete debie ɛhye lile gyima anzɛɛ bie a ɔzukoale Yinɔko anwo debie ɔvile Gyisɛse mɔɔ nwunle Yinɔko ɛbɛlabɔlɛ wɔ anwuma la ɛkɛ.\n^ ɛden. 20 Zɔhane ala a, ɔbayɛ kɛ Nyamenle nleanle kɛ bɛnrɛva Mosisi nee Gyisɛse avunli ne bɛnrɛyɛ debie zɛhae mɔ bie a.—Mɛla ne 34:5, 6; Luku 24:3-6; Dwuudu 9.\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE No. 1 2017 | Kɛzi Ɛbanyia Baebolo Ɛgengalɛ Zo Nvasoɛ La\nNo. 1 2017 | Kɛzi Ɛbanyia Baebolo Ɛgengalɛ Zo Nvasoɛ La\nƐZINZALƐ ARANE No. 1 2017 | Kɛzi Ɛbanyia Baebolo Ɛgengalɛ Zo Nvasoɛ La


Edwɛne 143—Bɛyɛ Gyima, Bɛzinza Na Bɛhendɛ | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai America Mumule Aneɛ Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuukese Chuvash Cibemba Cinyanja Croatian Damara Dangme Danish Dayak Ngaju Douala Drehu Dutch Edo Efik English Esan Estonian Ewe Faroese Fijian Finnish Fon French Fulfulde (Cameroon) Ga Georgian German Giliki Gitonga Gokana Guarani Gun Haitian Creole Hausa Herero Hiligaynon Hindi Hiri Motu Hungarian Iban Icelandic Igbo Iloko Indonesian Isoko Italian Japanese Javanese Kabiye Kabuverdianu Kachin Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Medumba Mingrelian Mixe (North Central) Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Northern Puebla) Ndau Ndebele Ndebele (Zimbabwe) Nepali Ngabere Ngangela Nias Nigerian Pidgin Norwegian Nyaneka Nyungwe Nzema Oromo Ossetian Otetela Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Ponapean Portuguese (Brazil) Portuguese (European) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Ronga Runyankore Russian Samoan Sangir Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tarascan Tatar Telugu Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Uzbek Venda Vietnamese Wallisian Waray-Waray Welsh Wolaita Xhosa Yapese Yemba Yoruba Zapotec (Isthmus) Zulu\nBɛyɛ Gyima, Bɛzinza Na Bɛhendɛ\n1. Me-kɛ nee ɛ-lo-bɔ Me-nle,\nYe du-ma a le Gyi-ho-va—\nƆ-nrɛ-hyɛ ɔ-ba-hi-le kɛ\nYe tu-mi-li-lɛ fɛ-ta.\nKɔ zo yɛ gyi-ma, si-nza, na ke-ndɛ\nNya-me-nle ɛ-wɔ-kɛ ne mɔ.\nFa a-nye-lie-lɛ ke-ndɛ.\n2. Ye-kpa me-kɛ ne ye-do ‘kɛ;\nƆ Ra ne ɛ-zie-zie ɔ nwo,\nYe da-deɛ ba-li ko-nim.\n3. Ye a-bɔ-deɛ ɛ-lɛ-kpo-nle.\nYɛ-fa die-di yɛ-ke-ndɛ ye.\nGyi-ho-va ke-nle ɛ-bi-kye,\nYɛ-ba-nyia yɛ fa-nwo-di.\n(Eza nea Mat. 25:13; Luku 12:36.)\nBɛyɛ Gyima, Bɛzinza Na Bɛhendɛ (Edwɛne 143)


Gyima ne 19:1-41\nPɔɔlo ngilehilelɛ gyima (8-10)\nBasabasayɛlɛ wɔ Ɛfɛsɛse (21-41)\n19 Mɔɔ Apɔlɔso wɔ Kɔlente la, Pɔɔlo vale aze rale Ɛfɛsɛse. Na ɔnwunle ɛdoavolɛma bie wɔ ɛkɛ 2 na ɔbizale bɛ kɛ: “Mekɛ mɔɔ bɛrayɛle diedima la, bɛnyianle sunsum nwuanzanwuanza ɔ?” Bɛbuale ye kɛ: “Kyɛkyɛ o, yɛtɛtele ye ɛlɛ kɛ sunsum bie wɔ ɛkɛ.” 3 Ɔti ɔzele bɛ kɛ: “Ɛnee duzu anu a bɛzɔnenle bɛ a?” Bɛbuale ye kɛ: “Dwɔn ɛzɔnenlɛ ne anu ɔ.” 4 Pɔɔlo hanle kɛ: “Dwɔn zɔnenle menli vale yɛle anlubɛnwo nwo sɛkɛlɛneɛ, na ɔzele menli ne kɛ bɛlie mɔɔ ɔli ɔ nzi ɔlɛba mɔɔ yemɔ a le Gyisɛse la bɛli.” 5 Mɔɔ bɛdele ɛhye la, bɛmaanle bɛzɔnenle bɛ wɔ Awulae Gyisɛse duma nu. 6 Na mekɛ mɔɔ Pɔɔlo vale ɔ sa guale bɛ nwo zo la, sunsum nwuanzanwuanza ne rale bɛ nwo zo na bɛbɔle ɔ bo bɛhanle aneɛ ngakyile nee ngapezo. 7 Na ɛnee bɛ muala bɛle mrenyia kɛyɛ 12. 8 Ɔhɔle nyianu sua ne anu ɔvale akɛnrasesebɛ ɔdendɛle siane nsa, ɔmaanle ɛdendɛlɛ na ɔ nee bɛ zuzule Nyamenle Belemgbunlililɛ ne anwo wɔ adenle mɔɔ tɔ ɛnzolɛ nu la azo. 9 Na mɔɔ bie mɔ anlie anli, na bɛhanle Adenle Ne anwo edwɛkɛ ɛtane wɔ menli ne anyunlu la, ɔhwenle ɔ nwo ɔvile bɛ nwo na ɔ nee ɛdoavolɛma ne hɔle, na ɛnee ɔtendɛ ɔkile bɛ dahuu wɔ Taelanɛse sukulu sua ne anu. 10 Ɛhye hɔle zo ɛvolɛ nwiɔ yemɔti bɛdabɛ mɔɔ bɛwɔ Ehyea maanzinli ne anu la, Dwuuma nee Gilikima amuala, dele Awulae edwɛkɛ ne. 11 Na Nyamenle luale Pɔɔlo anwo zo yɛle nwanwane ninyɛne mgbole dɔɔnwo, 12 yemɔti bɛvale ye adɛladeɛ nee ye aguzo bɔbɔ bɛhɔguale wuliravolɛma anwo zo na bɛ ewule ne mɔ hɔle, yɛɛ sunsum ɛtane ne mɔ vile bɛ nwo dule. 13 Noko Dwuuma bie mɔ mɔɔ luolua nu bɛtu sunsum ɛtane la noko bɔle mɔdenle kɛ bɛbabɔ Awulae Gyisɛse duma wɔ bɛdabɛ mɔɔ sunsum ɛtane wɔ bɛ nwo la anwo zo kɛ: “Mese wɔ wɔ Gyisɛse mɔɔ Pɔɔlo ka ɔ nwo edwɛkɛ la duma nu.” 14 Ɛnee Dwuuma ɛsɔfo kpanyinli bie mɔɔ bɛfɛlɛ ye Siva la amra mrenyia nsuu a yɛ ɛhye a. 15 Noko sunsum ɛtane ne buale bɛ kɛ: “Meze Gyisɛse yɛɛ meze Pɔɔlo; na bɛmɛ bɛle nwane mɔ?” 16 Akee nrenyia ne mɔɔ sunsum ɛtane ne wɔ ɔ nwo la hɔle bɛ nwo zo, ɔlile bɛ nwo zo konim ngoko, yemɔti bɛlɛle bɛ nwo zɔ bɛnriandile bɛvile sua nu ɛkɛ ne mɔɔ ɛnee bɛbodɛboda a. 17 Bɛdele ɛhye wɔ ɛleka biala, Dwuuma nee Gilikima mɔɔ wɔ Ɛfɛsɛse la amuala; na ɛzulolɛ hanle bɛ muala na bɛhɔle zo bɛyele Awulae Gyisɛse duma ne ayɛlɛ. 18 Na bɛdabɛ mɔɔ bɛliele bɛlile la anu dɔɔnwo rahanle bɛ nyɛleɛ bagua nu. 19 Nɔhalɛ nu, ngonyiama bie mɔ vale bɛ mbuluku rayelale bɛ maanle awie biala nwunle ye. Na bɛbule nwolɛ mgbonda la, bɛnwunle kɛ bɛ bolɛ le dwɛtɛ fufule 50,000. 20 Yemɔti Gyihova* edwɛkɛ ne hɔle zo dɛlɛle na ɔnyianle tumi. 21 Mɔɔ ɛhye mɔ zile la anzi, Pɔɔlo zile kpɔkɛ kɛ saa ɔvi Masidonea nee Akaya a, ɔbadoa zo yeahɔ Gyɛlusalɛm. Ɔhanle kɛ: “Saa mekɔ ɛkɛ a, mebahɔ Wulomu noko.” 22 Yemɔti ɔzoanle ye boavolɛma ne mɔ nwiɔ, Timote nee Yilasetɛse wɔ Masidonea, noko yemɔ ɔhale Ehyea maanzinli ne anu ekyii. 23 Mekɛ zɔhane, basabasayɛlɛ kpole bie zile wɔ Adenle Ne anwo. 24 Dwinvolɛ bie mɔɔ bɛfɛlɛ ye Dimiteleɛse la ɛnee fa dwɛtɛ fufule yɛ ɛzonlenlɛ sua ngyikyi mɔɔ le kɛ Aatɛmese ɛzonlenlɛ sua ne la, na ɔmaanle bɛdabɛ mɔɔ bɛdi adwinli la nyianle nvasoɛ dɔɔnwo. 25 Ɔboɔboale bɛ nee awie mɔ mɔɔ bɛyɛ zɔhane gyima ne bie la anloa na ɔhanle kɛ: “Ayi mɔ, bɛ muala bɛze kɛ gyima ɛhye a maa yɛnyia yɛ nwo a. 26 Kɛkala bɛnwu ye yɛɛ bɛde kɛ tɛ Ɛfɛsɛse ɛke angome, emomu asɛɛ Ehyea maanzinli ye anu amuala, Pɔɔlo ɛmaa menli dɔɔnwo ɛlie ɛli kɛ nyamenle mɔɔ bɛva bɛ sa bɛyɛ la ɛnle nyamenle fee. 27 Bieko, saa yɛmaa ɛhye kɔ zo a, tɛ yɛ gyima ɛhye angome a bazɛkye a, emomu, bɛbabu nyamenle raalɛ Aatɛmese mɔɔ le kpole la ɛzonlenlɛ sua ne debie mgbane, na anyunlunyia mɔɔ bɛfa bɛsonle ye wɔ Ehyea maanzinli ye anu nee azɛlɛ ye azo amuala la babɔ ye.” 28 Mɔɔ menli ne dele ɛhye la bɛvale ɛya, na bɛdeɛdeanle nu kɛ: “Ɛfɛsɛsema Aatɛmese ne le kpole!” 29 Yemɔti sua ne azo yɛle begyebegye, na bɛ muala bɛhɔhwenle Gayɛse nee Alesetaakɛse, Masidoneama mɔɔ nee Pɔɔlo lua la bɛhɔle nwɔhoalilɛleka ne. 30 Pɔɔlo ɛdeɛ, ɛnee ɔkpondɛ kɛ ɔkɔ menli ne anu, noko ɛdoavolɛma ne ammaa ye adenle. 31 Mgbanyima mɔɔ nea ɛvoyia nee nwɔhoa zo bie mɔ mɔɔ bɛle ɔ gɔnwo mɔ bɔbɔ la, dole ye nrɛlaleɛ kɛ ɔmmafa ye ngoane ɔto esiane nu ɔkɔ nwɔhoalilɛleka ne. 32 Nɔhalɛ nu, mɔɔ bie mɔ ɛlɛka edwɛkɛ ɛhye la ɛnee bie mɔ noko ɛlɛka edwɛkɛ fofolɛ; basabasayɛlɛ kpole zile, noko ɛnee menli dɔɔnwo ɛnze deɛmɔti bɛrayia ɛkɛ ne la. 33 Ɔti bɛvale Alɛzanda bɛvile menli ne anu bɛvindele, Dwuuma ne hwenle ye rale ɔ nyunlu, na Alɛzanda maanle ɔ sa zo kɛ ɔkpondɛ kɛ ɔkilehile edwɛkɛ nu ɔkile menli ne. 34 Noko mɔɔ bɛnwunle kɛ ɔle Dwuunli la, bɛ muala bɛdeɛdeanle nu kɛyɛ dɔnehwele nwiɔ kɛ: “Ɛfɛsɛsema Aatɛmese ne le kpole!” 35 Mekɛ mɔɔ sua ne azo kpanyinli ne maanle menli ne yɛle koonwu la, ɔhanle kɛ: “Ɛfɛsɛsema, nwane a ɛnze kɛ Ɛfɛsɛse sua ye a nea Aatɛmese kpole ne ɛzonlenlɛ sua ne nee ananze ne mɔɔ vi anwuma radɔle aze la azo a? 36 Kɛmɔ awie biala ɛngola ɛnzu ɛhye anwo kpolera la ati, ɔwɔ kɛ bɛka bɛ ahonle bɛto azule nu na bɛmmapele bɛyɛ debie. 37 Ɔluakɛ bɛva mrenyia ɛhye mɔ mɔɔ bɛtɛwuale debie wɔ ɛzonlenlɛ sua nu anzɛɛ bɛtɛtendɛle bɛtɛtiale yɛ nyamenle raalɛ ne la bɛra ɛke. 38 Yemɔti saa Dimiteleɛse nee dwinvolɛma ne mɔ mɔɔ bɛ nee ye lua la lɛ edwɛkɛ bie tia awie a, kenle mɔɔ bɛfa bɛdi edwɛkɛ wɔ kɔɔto la wɔ ɛkɛ yɛɛ yɛlɛ amɛnladoma;* bɛkola bɛ nee bɛ kɔ lɔ. 39 Na saa bɛkpondɛ debie gyɛne bieko a, ɛnee ɔwɔ kɛ bɛyɛ ye kɛ mɔɔ mɛla ne kile la. 40 Edwɛkɛ ɛhye mɔɔ ɛzi ɛnɛ la bahola ava yɛ ado ngyegyelɛ nu, bɛbahola bɛado yɛ ɛzonle kɛ yɛlɛte atua ɔluakɛ yɛnlɛ debie mɔɔ yɛbagyinla zo yɛahile deɛmɔti basabasayɛlɛ ɛhye ɛra la anu a.” 41 Na mɔɔ ɔhanle ɛhye la, ɔmaanle bɛzandenle.


Ayezaya 31 | Yintanɛte Zo Baebolo | Ewiade Fofolɛ Ngilebɛbo\nMoalɛ kpalɛ ne vi Nyamenle, na tɛ alesama (1-9)\nYigyibiti mgbɔnwɔ ne mɔ le nwonane (3)\n31 Bɛdabɛ mɔɔ bɛkɔkpondɛ moalɛ wɔ Yigyibiti la, bɛ gyakɔ,+Bɛfa bɛ nwo bɛto mgbɔnwɔ zo,+Bɛfa bɛ rɛle bɛwula konle ehwili nu ɔluakɛ bɛzonle,Yɛɛ bɛfa bɛ rɛle bɛwula menli mɔɔ ka mgbɔnwɔ la anu ɔluakɛ bɛ nwo yɛ se. Noko bɛnva bɛ nwo bɛndo Yizilayɛ Nwuanzanwuanza Ko ne anwo zo,Yɛɛ bɛmkpondɛ Gyihova. 2 Noko eza ɔze nrɛlɛbɛ yɛɛ ɔbamaa bɛanwu amaneɛ,Na ɔnrɛhwe ye edwɛkɛ ɔnrɛzia. Ɔbadwazo yeatia amumuyɛmaNee bɛdabɛ mɔɔ bɛboa ɛtanevolɛma la.+ 3 Yigyibitima le menli, bɛnle Nyamenle;Bɛ mgbɔnwɔ ne mɔ le nwonane, bɛnle sunsum.+ Saa Gyihova tende ɔ sa a,Boavolɛ biala batele adɔYɛɛ awie biala mɔɔ bɛboa ye la badɔ aze;Bɛ muala bɛbaminli mekɛ ko ne ala. 4 Ɔluakɛ edwɛkɛ mɔɔ Gyihova ɛha ɛhile me la ɛne: “Kɛ mɔɔ awenade, awenade kakula mɔɔ anwo yɛ se kulu wɔ mekɛ mɔɔ ɔkɛhye nane,Na bɛboɔboa mboaneneavolɛma dɔɔnwo anloa bɛba ɔ nwo zo a,Bɛ ne ɛmmaa ye ahonle ɛnduAnzɛɛ bɛ ɛdeɛdeanlɛ ne ɛmkputi ye ahonle la,Zɔhane ala a ɛlɔne Gyihova barahoAmaa Zayɔn Boka ne nee ye boka ekyi ne a. 5 Ɛlɔne Gyihova bayɛ kɛ nloma mɔɔ ɛdu faa la na yeaho yeamaa Gyɛlusalɛm.+ Ɔbaho yeamaa ye na yealie ye. Ɔbagyakyi ye na yealie ye.” 6 “O Yizilayɛma, bɛzia bɛrɛla Ahenle mɔɔ bɛde ɔ nwo atua bɔkɔɔ la ɛkɛ.+ 7 Ɔluakɛ kenle zɔhane, awie biala bakpo ye dwɛtɛ fufule nyamenle nee ye nvutuke nyamenle ne mɔ mɔɔ nvasoɛ ɛnle bɛ nwo zo mɔɔ bɛdabɛ mumua ne bɛva bɛ sa bɛyɛ na bɛyɛ ɛtane la. 8 Na Aseleanli ne badɔ dadeɛ mɔɔ ɛnle sonla ɛdeɛ la anloa;Yɛɛ dadeɛ mɔɔ ɛnle dasanli ɛdeɛ la bazɛkye ye.+ Dadeɛ ne ati ɔbanriandi,Na bɛbamaa ye mgbavolɛ ne mɔ ayɛ akɛlɛ gyima. 9 Ɛzulolɛ ti ye bodane ne bapɛ nu ahɔ,Yɛɛ sɛkɛlɛneɛ baka ne ati ye mgbanyima ahonle badu,” kɛ Gyihova,Mɔɔ ye wienyi* ne wɔ Zayɔn na ye fonlomo ne wɔ Gyɛlusalɛm la se la ɛne.\n^ Anzɛɛ “senle.”


Edwɛne 45 | Yintanɛte Zo Baebolo | Ewiade Fofolɛ Ngilebɛbo\nBelemgbunli mɔɔ bɛkpokpa ye la agyalɛ\nYe ɛdendɛlɛ le kɛnlɛma (2)\n“Nyamenle le wɔ belemgbunli ebia dahuu” (6)\nBelemgbunli ne anwo dɔ atɔfolɛ raalɛ ne anwofɛlɛko ne (11)\nMralɛ mrenyia bayɛ mgbanyima wɔ azɛlɛ ye kɔsɔɔti azo (16)\nKɔmaa edwɛndolɛma kpanyinli ne; “Aloa” zo. Kɔla amra ne mɔ+ edwɛne. Masekele.* Ɛlɔlɛ nwo edwɛne. 45 Debie kpalɛ ɛyi me ahonle nu tɛkɛɛ. Mese: “Me edwɛne* ne fale belemgbunli bie anwo.”+ Maa me tafinlima ɛyɛ kɛ kɛlɛhɛlɛvolɛ mɔɔ yɛ deɛ kpalɛ+ la pɛne.+ 2 Ɛ nwo yɛ fɛ tɛla alesama kɔsɔɔti. Ɛ nloa ɛdendɛlɛ le kɛnlɛma.+ Ɛhye ati a Nyamenle ɛyila wɔ dahuu la.+ 3 O katakyie,+ fa wɔ konle dadeɛ ne sia wɔ foa ko,+Wɔ wɔ enililɛ nee wɔ anyunlunyia nu.+ 4 Na fi wɔ anyunlunyia nu kɔli konim;+Ka wɔ ɛkpɔnwɔ ne wɔ nɔhalɛlilɛ nee mɛlɛbɛnwoaze yɛɛ tenleneyɛlɛ nu,+Na ɛ sa fema ne bayɛ* nwanwane ninyɛne. 5 Wɔ ɛda mbaka ne mɔ yɛ nla, bɛwowɔ belemgbunli ne kpɔvolɛma ahonle nu;+Bɛmaa menli gua aze wɔ ɛ nyunlu.+ 6 Nyamenle le wɔ belemgbunli ebia dahuu;+Wɔ belemgbunlililɛ kpɔma ne le tenleneyɛlɛ kpɔma.+ 7 Ɛhulole tenleneyɛlɛ,+ na ɛhyile amumuyɛyɛlɛ.+ Ɛhye ati a Nyamenle, wɔ Nyamenle ne vale fɛlɛkolilɛ nwole+ kpokpale wɔ+ dɛlale ɛ gɔnwo mɔ la. 8 Alufuanlɛ, alo nee kasea bɔnle wɔ adɛladeɛ ne mɔ kɔsɔɔti anu;Getaa* maa ɛ nye die wɔ suakunlu kpole ne mɔɔ bɛvale ɛzɛlɛ* a bɛyɛle la anu. 9 Arelemgbunli amra mraalɛ boka mraalɛ mɔɔ ɛdi bɛ eni la anwo. Ɔbahyema* ne ɛragyinla ɛ sa fema zo, yeva Ofɛ nvutuke+ yeziezie ɔ nwo. 10 Tie, O ralɛ raalɛ, gyele ɛ nzo tie na dwenle nwo;Maa ɛ rɛle ɛvi wɔ menli ne nee wɔ papa sua nu. 11 Na belemgbunli ne anwo balɔ wɔ anwofɛlɛko ne,Ɔluakɛ ɔle ɛ menle,Ɔti, bɔ ɛ ti aze maa ye. 12 Tayama bava ahyɛlɛdeɛ ara;Sukoavolɛma barakpondɛ ɛ nyunlu ɛlolɛ. 13 Belemgbunli ara raalɛ ne wɔ ye anyunlunyia kpole nu wɔ belemgbunli sua nu ɛkɛ;*Nvutuke wɔ ye adɛladeɛ ne mɔ anu. 14 Ɔwula adɛladeɛ mɔɔ bɛnwo bɛ ngɛnlɛma la na bɛlɛfa ye bɛarɛlɛ belemgbunli ne. Bɛva ɔ gɔnwo mɔ mbɛlɛra mɔɔ doa ye la bɛra ɔ nyunlu ɛkɛ. 15 Bɛbava bɛ wɔ fɛlɛkolilɛ nee anyelielɛ nu bɛara;Bɛbawolo belemgbunli ne suakunlu ɛkɛ ne. 16 Ɛ mra mrenyia bagyinla wɔ nenyia mɔ agyakɛ anu. Ɛbayɛ bɛ mgbanyima wɔ azɛlɛ ye kɔsɔɔti azo.+ 17 Mebamaa awolɛndoazo kɔsɔɔti mɔɔ bara la anwu wɔ duma ne.+ Ɛhye ati a menli baye wɔ ayɛlɛ dahuu la.\n^ Hibulu aneɛ nu, “Me gyima.”\n^ Hibulu aneɛ nu, “kilehile wɔ.”\n^ Hibulu aneɛ nu, “ɔ kunlu lɔ.”


Ayezaya 18 | Yintanɛte Zo Baebolo | Ewiade Fofolɛ Ngilebɛbo\nNrɛlaleɛ mɔɔ tia Yiteyopea (1-7)\n18 Azɛlɛ ne mɔɔ ngɛkɛba mɔɔ lɛ ndɛbalɛ yɛ dede wɔ zoNa ɔbikye Yiteyopea azule ne mɔ la, ye gyakɔ!+ 2 Ɔsoa soanvolɛma ɔmaa bɛdua nyevile nye,Ɔmaa bɛfa ndɔ ɛlɛne bɛpɛ azule na ɔka kɛ: “Bɛmɛ soanvolɛma mɔɔ bɛ nwo yɛ ndɛ, bɛhɔMaanle mɔɔ bɛle ndendenle na bɛ nwo le tonlotonlo,Menli mɔɔ bɛsulo bɛ wɔ ɛleka biala,+Maanle mɔɔ bɛ nwo yɛ se na bɛdi konim wɔ konle nu,Na azule ɛwowo bɛ azɛlɛ ne ɛhɔ la ɛkɛ.” 3 Bɛdabɛ mɔɔ bɛwɔ azɛlɛ ne azo nee bɛmɛ mɔɔ bɛde azɛlɛ ye azo la amuala,Mɔɔ bɛbanwu ye la bayɛ kɛ sɛkɛlɛneɛ mɔɔ bɛmaa ye zo wɔ awoka zo la,Na bɛbade dede bie kɛ bɛlɛbɔ aweɛne la. 4 Ɔluakɛ edwɛkɛ mɔɔ Gyihova ɛha ɛhile me la ɛne: “Mebayɛ koonwu na meanlea* ɛleka mɔɔ mede la,Ɔbayɛ kɛ ewiazo mɔɔ wuluwulu wɔ nu,Kɛ ɛbɔlɛ mɔɔ tɔ wɔ ma ɛdelɛ wuluwulu mekɛ nu la. 5 Ɔluakɛ kolaa na ma ɛdelɛ mekɛ ne adwu,Mɔɔ ndotolo ne bakpolo na yeayɛ vanye ma mɔɔ ɛlɛbolo la,Bɛbava ɛdedadeɛ bɛapepɛ ye ngane ne mɔNa bɛayeye nwolɛ nyɛma ne. 6 Bɛbagyakyi bɛ muala bɛamaa awoka zo nlomaNee azɛlɛ ye azo nane. Bɛbayɛ nloma aleɛ wɔ wawaa mekɛ nu,Yɛɛ azɛlɛ ye azo nane kɔsɔɔti aleɛ wɔ ma ɛdelɛ mekɛ nu. 7 Zɔhane mekɛ ne, bɛbava ahyɛlɛdeɛ bɛaviMaanle mɔɔ bɛle ndendenle na bɛ nwo le tonlotonlo,Menli mɔɔ bɛsulo bɛ wɔ ɛleka biala,Maanle mɔɔ bɛ nwo yɛ se na bɛdi konim wɔ konle nu,Na azule ɛwowo bɛ azɛlɛ ne ɛhɔ la ɛkɛ bɛarɛlɛ ɛlɔne Gyihova,Bɛbava bɛara ɛleka mɔɔ ɛlɔne Gyihova duma la zo la, Zayɔn Boka ne azo.”+\n^ Anzɛɛ ɔkola ɔkile, “meanlea meavi.”


Gyɔn 6 ACD - Imɔ idɛ gɛmara mɔ, Yesu gi fara kpe Galeli - Bible Search\nGyɔn 5 Gyɔn 7\nYesu Gi Sa Asa Nwɛ Ikue-Inyɔ De Saalaa Agyudɔ\n1Imɔ idɛ gɛmara mɔ, Yesu gi fara kpe Galeli ɔbon belɛ mɔ gigengen giko so. Mɛ kya terɛ gɛnen ɔbon mɔ ginyen giko yɛɛ Tabiriyasɛ. 2Sakpii belɛ buu mɔ. I lii fɛɛ asa mɛ kya wu Yesu kya kyɛ alɔbo ne i kya lɛɛ nyiile yɛɛ Wurubuaarɛ ɔlon bo mɔ dɔ. 3Yesu gi kpe nno mɔ, o dii kpe gibii giko so, ne mɔ‑rɛ mɔ-akasɛbo mɔ mɛ kpelegɛ kyena. 4Gɛnen owi ɔbono mɔ, Gyuda awura gɛkɛ belɛ gɛbono mɛ kya terɛ gɛmɔ yɛɛ Lɛwu Gi Seregɛ Aye So mɔ gɛ kya fuude.\n5Yesu tɛ gibii mɔ so gɛnen mɔ, o wu sakpii belɛ kya ba mɔ asɛ. Imɔso ɔ taasɛ Filipo yɛɛ, “Nnɛ ne a laa wɔra de aꞌ nyɛ agyudɔ sɔɔ de asa adɛ mɛꞌ nyɛ gyi ne?” 6Yesu gi taasɛ Filipo gɛnen mɔ, ɔ kya too mɔ soso daa. Ɔ ti wolaa o nyi ilaa ibono ɔ laa wɔra mɔ. 7Filipo gi lɛɛ gɛnɔ yɛɛ, “Aye ne n kine a nyɛ aterenbi abono ɔnan gɛsun ɔwɔrabo laa nyɛ ibosɛ gukue dɔ kyu kpaa sɔɔ agyudɔ gbaa mɔ, iŋ gyɛ mɔmɔ ɔkamaasɛ ne nan nyɛ baa pii faa gyi.” 8Yesu akasɛbo mɔ dɔ ɔbono mɛ kya terɛ mɔ yɛɛ Andiru, Simon Piita mɔ-tedɛ mɔ, gi tɔgɛ sa Yesu yɛɛ, 9“Gɛdegabi gɛko gɛ dɛ ibodobodo pii-pii inun de nkenbii nnyɔ nko. Gɛnen agyudɔ pii adɛ mɔ, menɛ ne i laa wɔra sa asa belɛ adɛ pɛwu?”\n10Yesu gi tɔgɛ yɛɛ, “Fɛꞌ yɛgɛ asa mɔ mɛꞌ kpelegɛ kyena.” Ifɛ bonboli i nyaakyɔ nfono, imɔso mɛ kpelegɛ kyena. Mɔmɔ-gɛgyɔnɔ gɛ laa wɔra fɛɛ nwɛ ikue-inyɔ de saalaa. 11Mɛ kyena mɔ, Yesu gi puru ibodobodo mɔ, o kyu afaala sa Wurubuaarɛ, ne ɔ yɛgɛ mɛꞌ yɛ sa asa mɔ nfono mɛ tɛ mɔ. Gɛnɔɔbono Yesu gi wɔra ibodobodo mɔ, gɛnen kee ne o wɔra iken mɔ, ne mɛ gyi kaabo kii san. 12Mɛ gyi kaabo mɔ, Yesu gi tɔgɛ sa mɔ-akasɛbo mɔ yɛɛ, “Fɛꞌ kpaa puru agyisan mɔ de imɔ iko i mɛŋ sa iꞌ dɛ nyida.” 13Imɔso mɛ wɔra fɛɛ gɛnɔɔbono ɔ tɔgɛ mɔmɔ mɔ. Agyisan mɔ mɛ kii nyɛ lii ibodobodo inun mɔ dɔ mɔ, i bɔla nkeebii gudu nnyɔ.\n14Asa mɔ mɛ wu ilaa ibono Yesu gi wɔra ne i lɛɛ Wurubuaarɛ ɔlon ɔbono ɔ bo mɔ dɔ mɔ nyiile mɔ, mɛ tɔgɛ yɛɛ, “I gyɛ gɛsintin yɛɛ ɔdɛ ne n gyɛ Wurubuaarɛ ikalan ɔtɔgɛbo ɔbono Wurubuaarɛ gi wolaa tɔgɛ yɛɛ ɔ laa ba gɛsinkpan so mɔ.” 15Gɛnen so mɔ mɛ kya laarɛ de mɛꞌ baa keda mɔ ɔlon so kyu kpaa yii gɛwura. Yesu gi bii gɛnen mɔ, ɔ naa taa mɔmɔ yɛgɛ kii kpe gibii mɔ so mɔ-wolɛ.\nYesu Gi Naa Nkyu So, Iŋ Muiinɛ Mɔ Loo\n16I baa fo gɛdɔɔdɛ mɔ, Yesu akasɛbo mɔ mɛ kii kpelegɛ kpe ɔbon belɛ mɔ dɔ. 17Mɛ dii loo gikolii dɔ ne mɛ palɛ gimɔ foro mɛ kya kpe de Kapɛɛniyon ɔsowolɛ so. I wɔra gɛnyɛ ne Yesu mɛŋ ti taa baa tu ɔmɔ. 18Gɛnen aberɛ abono kee mɔ, afuu belɛ a koso a kya da ne i yɛgɛ nkyu mɔ gi kya gyigisi. 19Yesu akasɛbo mɔ mɛ palɛ gikolii mɔ gɛnen‑n kpe ansi dɔ fɛɛ akpaaten asaꞌ abɛɛ anan mɔ, mɛ wu isa naa nkyu mɔ so ɔ kya ba de mɔmɔ asɛ so sindi gikolii mɔ. Mɛ wu mɔ gɛnen mɔ, i ŋmaa mɔmɔ-gisen. 20Ne isa mɔ gi tɔgɛ sa mɔmɔ yɛɛ, “Me Yesu ne. Fɛŋ sa fɛꞌ selɛ gifuu.” 21Yesu gi tɔgɛ gɛnen mɔ, mɛ yɛgɛ mɔ ɔꞌ baa loo gikolii mɔ dɔ. Mɔ‑rɛ mɔ-gidiiloo gikolii mɔ dɔ mɔ, mɛ ti loo nfono mɛ kya kpe mɔ.\nAsa Mɛ Naa Mɛ Kya Laarɛ Yesu\n22Gɛdɛ kɛsɛ mɔ asa abono mɛ san ɔbon belɛ mɔ gigengen mɔ so mɔ mɛ wu ibono nkana gikolii kolon ne n san nno. Mɛŋ kii wu Yesu ɔꞌ loo gikolii mɔ dɔ mɔ-akasɛbo mɔ asɛ. Mɔmɔ-wolɛ ne n kyon. 23Akolii ako a lii Tabiriyasɛ baa sindi nfono. (Nno ne Yesu gi kyu afaala sa Wurubuaarɛ ne o kyu bodobodo sa asa mɔ ne mɛ gyi mɔ.) 24Imɔso ibono asa mɔ mɛŋ wu Yesu abɛɛ mɔ-akasɛbo mɔ nfono mɔ, mɛ dii loo akolii abono a ba nfono mɔ dɔ ne mɛ kyon Kapɛɛniyon mɛꞌ kpaa laarɛ Yesu.\nYesu Ne N Gyɛ Agyudɔ Abono A Kya Sa Wurubuaarɛ Asɛ Gɛkyena\n25Asa mɔ mɛ kpaa wu Yesu ɔbon belɛ mɔ gigengen giko mɔ so mɔ, mɛ taasɛ mɔ yɛɛ, “Ɔbelɛnsɛ, owi mɔmɔ dɔ ne fo ti baa loo gɛrɛ?” 26Yesu gi lɛɛ gɛnɔ yɛɛ, “Nꞌ tɔgɛ fɛye gɛsintin yɛɛ fɛ naa fɛ kya laarɛ me faa, bodobodo ɔbono fɛ nyɛ gyi kaabo mɔ so. Nkana i mɛŋ gyɛ ilaa ibono nɛ wɔra ne i lɛɛ nyiile yɛɛ Wurubuaarɛ ɔlon bo me dɔ mɔ so. 27Fɛ mɛŋ sa fɛꞌ wɔra gɛsun kyu laarɛ gɛsinkpan-lɛɛ agyudɔ wolɛ. Fɛꞌ wɔra gɛsun laarɛ daa agyudɔ abono a laa yɛgɛ fɛꞌ nyɛ kyena Wurubuaarɛ asɛ gɛkpaa-gɛkpaa mɔ. Me, anyamesɛ pɛwu mɔmɔ-daa mɔ ne nan sa fɛye gɛnen agyudɔ abono. Aye-sɛ Wurubuaarɛ gi lɛɛ nyiile yɛɛ me ne o sun de nꞌ yɛgɛ asa mɛꞌ nyɛ mɔ asɛ gɛkyena.”\n28Yesu gi tɔgɛ gɛnen mɔ, asa mɔ mɛ taasɛ mɔ yɛɛ, “Menɛ gɛsun ne Wurubuaarɛ kya laarɛ aꞌ wɔra?” 29Yesu gi lɛɛ gɛnɔ yɛɛ, “Gɛsun gɛbono Wurubuaarɛ kya laarɛ yɛɛ fɛꞌ wɔra mɔ ne n gyɛ yɛɛ fɛꞌ kyu fɛye-nyoro too me, ɔbono Wurubuaarɛ gi sun me mɔ so.”\nAsa Mɛ Dɛ Nwɔnsa Nnyɔ Kyu Lii Yesu Ilaa Nyiilesɛ So\n30Nfono ne asa mɔ mɛ taasɛ Yesu yɛɛ, “Menɛ ne fo laa wɔra de iꞌ lɛɛ nyiile aye yɛɛ Wurubuaarɛ ne n sun fo de aꞌ kyu aye-nyoro too fo so? Menɛ gɛsun ne fo laa wɔra? 31Owi ɔko dɔ mɔ, aye-naanaana adedaabo mɔ mɛ nyɛ agyudɔ abono mɛ kya terɛ yɛɛ ‘mana’ mɔ gyi gipen dɔ. Ne mɛ ŋmarasɛ imɔ wɔra Wurubuaarɛ agyɛbi ɔwolɛ mɔ dɔ yela yɛɛ,\nƆ sa mɔmɔ agyudɔ lii soso ne mɛ gyi.”\n32Asa mɔ mɛ tɔgɛ gɛnen mɔ, Yesu gi tɔgɛ sa mɔmɔ yɛɛ, “N kya tɔgɛ fɛye gɛsintin, i mɛŋ gyɛ Mosisi ne n sa fɛye-adedaabo agyudɔ abono a lii Wurubuaarɛ dɔ mɔ. Me-sɛ Wurubuaarɛ ne n sa ɔmɔ gɛnen agyudɔ abono. Ne idɛ kon mɔ ɔ kya sa fɛye Wurubuaarɛ dɔ agyudɔ gbaa-gbaa. 33Gɛnen Wurubuaarɛ dɔ agyudɔ abono n darɛ mɔ ne n gyɛ ɔbono ɔ kpelegɛ lii Wurubuaarɛ dɔ ne ɔ kya sa anyamesɛ Wurubuaarɛ asɛ gɛkyena mɔ.”\n34Nfono mɔ, asa mɔ mɛ kolɛ Yesu yɛɛ, “Ɔbelɛnsɛ, sa aye gɛnen agyudɔ abono owi kamaasɛ.” 35Yesu gi lɛɛ gɛnɔ yɛɛ, “Me ne n gyɛ agyudɔ abono a kya sa Wurubuaarɛ asɛ gɛkyena ɔnan mɔ. Nyamesɛ kamaasɛ ɔbono ɔ ba me asɛ mɔ, akon a maŋ baa mɔɔ mɔ gɛkaako kpa‑a. Ɔbono o kyu mɔ-nyoro too me so mɔ, bolefɔ maŋ baa mɔɔ mɔ gɛkaako kpa‑a.\n36“Fɛɛ gɛnɔɔbono nɛ wolaa buu sa fɛye mɔ, fɛ wu me, fɛŋ kii kyu fɛye-nyoro too me so. 37Abono pɛwu me-sɛ Wurubuaarɛ kya sa me mɔ, mɛ laa ba me asɛ. Ne ɔbono ɔ ba gɛnen mɔ, maŋ gya mɔ yɛɛ oꞌ kii. 38I kya nyiile yɛɛ nɛ lii Wurubuaarɛ dɔ ba de nꞌ baa wɔra ɔbono o sun me mɔ ɔbolɛ gɛlaarɛ, i mɛŋ gyɛ me gbaa-gbaa lɛɛ gɛlaarɛ. Ɔbono o sun me mɔ-gɛlaarɛ so ne n naa. 39Mɔ-gɛlaarɛ ne n gyɛ yɛɛ abono o kyu sa me mɔ dɔ ɔko‑rɛ ɔko ɔŋ sa ɔꞌ fuɛ mɔ-lɛwu gɛmara. Ɔ kya laarɛ daa fɛɛ nꞌ kyingi mɔmɔ lii ibuni dɔ gɛkɛ laalaalogɛsɛ gɛbono Wurubuaarɛ laa gyi anyamesɛ pɛwu nbɛlɛ mɔ. 40Me-sɛ Wurubuaarɛ kya laarɛ yɛɛ nyamesɛ kamaasɛ ɔbono o wu me bii yɛɛ me ne n gyɛ mɔ-bi mɔ ne o kyu mɔ-nyoro too me so mɔ, gɛnen kaasɛ mɔ ɔꞌ nyɛ ɔkyenaten Wurubuaarɛ asɛ gɛkpaa-gɛkpaa. Nan kyingi mɔ lii ibuni dɔ gɛkɛ laalaalogɛsɛ gɛbono Wurubuaarɛ laa gyi anyamesɛ nbɛlɛ mɔ.”\n41Yesu gi tɔgɛ yɛɛ, “Me ne n gyɛ agyudɔ abono a lii Wurubuaarɛ dɔ ba mɔ.” 42Ɔ tɔgɛ gɛnen mɔ, Gyuda awura abelɛnsɛ mɔ mɛ kya ŋuiini kyu lii imɔ so yɛɛ, “Iŋ gyɛ Yesu, Gyosɛfo mɔ-bi mɔ ne? Iŋ gyɛ mɔ-sɛ de mɔ-nyi ne a nyi mɔ? Ne menɛ so ne idɛ kon ɔ kya tɔgɛ yɛɛ ɔ lii Wurubuaarɛ dɔ ba mɔ daa?”\n43Nfono ne Yesu gi tɔgɛ sa mɔmɔ yɛɛ, “Fɛꞌ yɛgɛ giŋuiini mɔ. 44Ɔko maŋ taalɛ ba me asɛ mɔ-gibaa so, gɛnen mɔ, Wurubuaarɛ ɔbono o sun me mɔ gi biidɛ mɔ ba. Ne nan kyingi mɔ lii ibuni dɔ gɛkɛ laalaalogɛsɛ gɛbono Wurubuaarɛ laa gyi anyamesɛ nbɛlɛ mɔ. 45Wurubuaarɛ ikalan atɔgɛbo ɔwolɛ mɔ dɔ mɔ, mɛ ŋmarasɛ yela yɛɛ,\nWurubuaarɛ laa nyiile asa pɛwu ilaa.\nN kya tɔgɛ fɛye yɛɛ nyamesɛ kamaasɛ ɔbono o nu imɔ ne ɔ kasɛ lii me-sɛ Wurubuaarɛ asɛ mɔ, gɛnen kaasɛ ɔbono laa ba me asɛ. 46Nɛ tɔgɛ gɛnen mɔ, iŋ gyɛ yɛɛ n kya tɔgɛ yɛɛ nyamesɛ ɔko gi ti wu Wurubuaarɛ de ansi kerɛ. Ɔbono ɔ lii Wurubuaarɛ asɛ mɔ mɔ-nkon ne n ti wu Wurubuaarɛ de ansi. 47Gɛsintin ne n kya tɔgɛ mi‑i sa fɛye faa, ɔbono o kyu mɔ-nyoro too me so mɔ laa kyena Wurubuaarɛ asɛ gɛkpaa-gɛkpaa. 48Me ne n gyɛ agyudɔ abono a kya sa Wurubuaarɛ asɛ gɛkyena ɔnan mɔ. 49I gyɛ gɛsintin yɛɛ fɛye-naanaana mɛ gyi agyudɔ abono mɛ kya terɛ yɛɛ ‘mana’ mɔ gipen dɔ. Imɔ gɛnen gbaa mɔ, mɛ wuꞌ. 50Me berɛ, n gyɛ agyudɔ abono a lii Wurubuaarɛ dɔ ba mɔ. Nengyene fo ɔko fo gyi amɔ mɔ, fo maŋ wu fuɛ fo-lɛwu gɛmara. 51Me ne n gyɛ agyudɔ abono a kya sa Wurubuaarɛ asɛ gɛkyena ɔnan mɔ. Nɛ kpelegɛ lii Wurubuaarɛ dɔ ba. Nengyene ɔko gi gyi gɛnen agyudɔ adɛ mɔ, ɔ laa nyɛ Wurubuaarɛ asɛ gɛkyena ɔnan gɛkpaa. Gɛnen agyudɔ abono nan kyu sa anyamesɛ de mɛꞌ nyɛ Wurubuaarɛ asɛ gɛkyena ɔnan mɔ ne n gyɛ me-nyoro.”\nYesu Ilaa Tɔgɛsɛ I Yɛgɛ Akyɔɔlɛ A Tɔrɔ Abelɛnsɛ Mɔ So\n52Ilaa ibono Yesu gi tɔgɛ gɛnen mɔ, i yɛgɛ akyɔɔlɛ a tɔrɔ Gyuda awura abelɛnsɛ mɔ so. Mɛ san mɛ kya taasɛ abara yɛɛ, “Nnɛ ne ɔnyen baarɛ laa taalɛ kyu mɔ-nyoro sa aye de aꞌ gyi?” 53Nfono mɔ Yesu gi tɔgɛ sa mɔmɔ yɛɛ, “N kya tɔgɛ fɛye gɛsintin; nengyene fɛŋ kya gyi me, anyamesɛ pɛwu mɔmɔ-daa mɔ-nyoro ne fɛ mɛŋ kya nun me-nkalan mɔ, fɛŋ bo Wurubuaarɛ asɛ gɛkyena ɔnan. 54Ɔbono ɔ kya gyi me-nyoro ne o kya nun me-nkalan mɔ, ɔ ti nyɛ Wurubuaarɛ asɛ gɛkyena ɔnan gɛkpaa. Nan kyingi mɔ lii ibuni dɔ gɛkɛ laalaalogɛsɛ gɛbono nan gyi anyamesɛ nbɛlɛ mɔ. 55Me-nyoro gi gyɛ agyudɔ gɛsintin so, ne me-nkalan gi gyɛ nkyu nunsɛ gɛsintin so. 56Ɔbono ɔ kya gyi me-nyoro ne ɔ kya nun me-nkalan mɔ, gɛnen kaasɛ ɔbono bo me dɔ, ne me kee n bo mɔ dɔ.\n57“Me-sɛ ɔbono ɔ bo no adaa-adaa mɔ ne n sun me. Kyu lii mɔ so ne nꞌ bo Wurubuaarɛ asɛ gɛkyena ɔnan faa. Gɛnen kee ne, kyu lii me so mɔ, ɔbono ɔ kya gyi me-nyoro mɔ laa nyɛ Wurubuaarɛ asɛ gɛkyena ɔnan. 58Me ne n gyɛ agyudɔ abono a lii Wurubuaarɛ dɔ ba mɔ. Meŋ dɛ fɛɛ agyudɔ abono ɔnan aye-naanaana mɔ mɛ gyi ne mɛ dabɔlɛ wuꞌ mɔ. Nyamesɛ ɔbono o gyi gɛnen agyudɔ abono n darɛ faa berɛ, laa nyɛ Wurubuaarɛ asɛ gɛkyena ɔnan gɛkpaa.”\n59Yesu gi tɔgɛ imɔ idɛana gikyangbon dɔ aberɛ abono ɔ kya nyiile ilaa Kapɛɛniyon mɔ.\n60Akasɛbo mɔ mɛ nu ibono ɔ tɔgɛ mɔ, mɔmɔ dɔ asa sakyɔ mɛ tɔgɛ yɛɛ, “Ilaa idɛ berɛ, i bo lon. Anɛ ne nan taalɛ sɔɔ imɔ idɛ kyule?” 61Yesu gi ti wolaa bii mɔ-gisen dɔ yɛɛ mɛ kya ŋuiinɛ kyu lii ilaa idɛ so. Imɔso ɔ taasɛ mɔmɔ yɛɛ, “Imɔ idɛ i kya laarɛ iꞌ yɛgɛ fɛye-gisɔɔgyi giꞌ koso me so? 62To! Imɔ idɛ gbaa ne. N baa kerɛ fɛ wu me, anyamesɛ pɛwu mɔmɔ-daa mɔ, nɛ kii dii n kya kpe Wurubuaarɛ dɔ nfono nkana n wolaa n bo pɛi ne nɛ kpelegɛ ba gɛsinkpan so mɔ.\n63“Wurubuaarɛ Oduduu mɔ ne n kya sa nyamesɛ Wurubuaarɛ asɛ gɛkyena ɔnan. Nyamesɛ gibaa so mɔ ɔ maŋ taalɛ wɔra sɛi de ɔꞌ nyɛ Wurubuaarɛ asɛ gɛkyena. Agyɛbi abono nɛ tɔgɛ sa fɛye faa a gyɛ daa oduduu dɔ ilaa ne a kya sa Wurubuaarɛ asɛ gɛkyena ɔnan. 64Imɔ‑rɛ imɔ gɛnen mɔ, fɛye ako fɛŋ kya sɔɔ gyi.” Yesu gi tɔgɛ gɛnen mɔ, ɔ ti wolaa o nyi asa mɔ dɔ abono mɛ mɛŋ sɔɔ mɔ gyi mɔ de ɔbono ɔ laa yɛgɛ mɔ-akyobo mɛꞌ nyɛ mɔ mɔ. 65Yesu gi kii tɔgɛ sa mɔ-akasɛbo mɔ yɛɛ, “Imɔ idɛ so ne nɛ tɔgɛ fɛye yɛɛ ɔko mɛŋ bo no ɔ laa taalɛ ba me asɛ mɔ-gibaa so, gɛnen mɔ, me-sɛ Wurubuaarɛ gi sa mɔ ɔkpa.”\n66Lii gɛnen aberɛ abono mɔ, akasɛbo mɔ sakyɔ mɛ tɛɛ mɔmɔ-nyoro lii mɔ dɔ, mɛŋ baa mɛ naa buu mɔ. 67Imɔso Yesu gi taasɛ mɔ-akasɛbo gudu anyɔ mɔ yɛɛ, “Ne fɛye mɔ de‑e? Fɛye kee fɛ laa tɛɛ fɛye-nyoro lii me dɔ?” 68Nfono mɔ Piita gi lɛɛ gɛnɔ yɛɛ, “Aye-Wura, anɛ asɛ ne a laa kpe? Fo ne n bo agyɛbi abono a laa yɛgɛ nyamesɛ ɔꞌ kyena Wurubuaarɛ asɛ gɛkpaa-gɛkpaa mɔ. 69A ti kyu aye-nyoro too fo so ne a bii yɛɛ fo ne n gyɛ gisen fufuli wura ɔbono fo-nkon ne n lii Wurubuaarɛ asɛ mɔ.”\n70Yesu gi lɛɛ gɛnɔ sa mɔmɔ yɛɛ, “Me ne n lɛɛ fɛye gudu anyɔ adɛ. Fɛye dɔ ɔko, mɔ, bo nwɔnsa nyɛnyɛn.” 71Yesu kya tɔgɛ gɛnen mɔ, Gyudasɛ, Simon Isikaayɔtɛ mɔ-bi mɔ ne ɔ darɛ gɛnen. Gɛsintin mɔ, Gyudasɛ baarɛ gi baa kyu Yesu wɔra mɔ-akyobo abaa dɔ, yɛgɛ ɔ gyɛ Yesu akasɛbo gudu anyɔ mɔ dɔ ɔko.


Folɛdulɛ wɔ ɛyavalɛ (21-26), agyalɛzɛkyelɛ (27-30), ewolebɔlɛ (31, 32), ndanehanlɛ (33-37), nzenralɛlilɛ (38-42), kpɔvolɛma ɛhulolɛ nwo (43-48)\n5 Mekɛ mɔɔ ɔnwunle menli dɔɔnwo ne la, ɔhɔle boka ne azo; na mɔɔ ɔdɛnlanle aze la, ye ɛdoavolɛma ne rale ɔ nwo ɛkɛ. 2 Na ɔbɔle ɔ bo ɔhilehilele bɛ kɛ: 3 “Anyelielɛ a le bɛdabɛ mɔɔ bɛze bɛ sunsum nu ngyianlɛ* la, ɔluakɛ anwuma Belemgbunlililɛ ne le bɛ ɛdeɛ. 4 “Anyelielɛ a le bɛdabɛ mɔɔ bɛdi nyane la, ɔluakɛ bɛbakyekye bɛ rɛle. 5 “Anyelielɛ a le bɛdabɛ mɔɔ bɛle bɛlɛvo la, ɔluakɛ bɛbanyia azɛlɛ ne. 6 “Anyelielɛ a le bɛdabɛ mɔɔ tenleneyɛlɛ nwo ɛhɔne nee nzuhɔne ɛlɛku bɛ la, ɔluakɛ bɛbamaa bɛ kunlu adwo bɛ nwo. 7 “Anyelielɛ a le anwunvɔnezelɛma, ɔluakɛ bɛbaze bɛ anwunvɔne. 8 “Anyelielɛ a le bɛdabɛ mɔɔ bɛ ahonle nu te la, ɔluakɛ bɛbanwu Nyamenle. 9 “Anyelielɛ a le bɛdabɛ mɔɔ bɛkpondɛ anzodwolɛ* la, ɔluakɛ bɛbavɛlɛ bɛ Nyamenle amra. 10 “Anyelielɛ a le bɛdabɛ mɔɔ tenleneyɛlɛ ti bɛyɛ bɛ kpɔdekpɔde la, ɔluakɛ anwuma Belemgbunlililɛ ne le bɛ ɛdeɛ. 11 “Anyelielɛ ɛha bɛ kɛ medame ti menli bɔ bɛ aholoba na bɛyɛ bɛ kpɔdekpɔde na bɛbɔ adalɛ bɛfa edwɛkɛ bɛto bɛ nwo zo la. 12 Bɛmaa bɛ nye ɛlie na bɛli fɛlɛko, ɔluakɛ bɛ ahatualɛ le kpole wɔ anwuma, zɔhane ala a bɛyɛle ngapezoma mɔɔ limoale bɛ nyunlu la kpɔdekpɔde a. 13 “Bɛmɛ a bɛle azɛlɛ ye azo ngyenle a, noko saa ngyenle menlemenle ne fi nu a, kɛ ɔkɛyɛ na yeanyia ye menlemenle ne bieko ɛ? Bɛnrɛhola bɛnrɛva bɛnrɛyɛ debie bieko kyesɛ bɛgua ye lɔ na menli tietia zo. 14 “Bɛmɛ a bɛle ewiade kɛnlaneɛ a. Suakpole mɔɔ gua boka zo la ɛngola ɛnvea. 15 Menli sɔ kɛnlaneɛ a, bɛnva kɛndɛne* bɛmbutu zo, emomu bɛfa bɛsie kɛnlaneɛ baka zo amaa yeada yeamaa menli mɔɔ wɔ sua nu ɛkɛ ne la amuala. 16 Zɔhane ala a, bɛmaa bɛ kɛnlaneɛ ɛda wɔ menli nyunlu a, amaa bɛanwu bɛ gyima kpalɛ ne na bɛawula bɛ Ze mɔɔ wɔ anwuma la anyunlunyia. 17 “Bɛmmadwenle kɛ membale kɛ mebazɛkye Mɛla ne anzɛɛ mɔɔ Ngapezoma ne hɛlɛle la. Meamba bɛ ɛzɛkyelɛ, emomu membale kɛ memaa bɛara nu. 18 Nɔhalɛ nu, meka meahile bɛ kɛ saa anwuma nee azɛlɛ bapɛ nu aze bɔbɔ a, ngɛlɛlerakpɔkɛ nretee ko anzɛɛ kpɔkɛ ko ɛnrɛvi Mɛla ne anu, kɔkpula kɛ ninyɛne ɛhye mɔ amuala kɛra nu la. 19 Yemɔti, awie biala mɔɔ ɛnli mɛla ngyikyi ɛhye mɔ ko azo na ɔkilehile awie mɔ ɔmaa bɛyɛ zɔhane la bɛbavɛlɛ ye ekyi wɔ anwuma Belemgbunlililɛ ne anu.* Na awie biala mɔɔ di zo na ɔkilehile awie mɔ la bɛbavɛlɛ ye kpole wɔ anwuma Belemgbunlililɛ ne anu.* 20 Na meka meahile bɛ kɛ saa bɛ tenleneyɛlɛ andɛla mɛla kilehilevolɛma nee Falasiima ɛdeɛ ne a, bɛnrɛhɔ anwuma Belemgbunlililɛ ne anu. 21 “Bɛde kɛ bɛhanle bɛhilele tete amra kɛ: ‘Mmayɛ kodiawu, na awie biala mɔɔ kɛyɛ kodiawu la bali fɔlɛ wɔ kɔɔto.’ 22 Noko meka meahile bɛ kɛ awie biala mɔɔ kɔ zo fa ɔ diema anwo ɛya la bali fɔlɛ wɔ kɔɔto; na awie biala mɔɔ ka edwɛkɛ ɛtane kile ɔ diema la bali fɔlɛ wɔ Kɔɔto Kpole nu; yɛɛ bɛbava awie biala mɔɔ kɛha kɛ, ‘Ɛle koasea!’ la, bɛado Gehenna* senle woonwu ne anu. 23 “Zɔhane ati, saa ɛlɛfa wɔ ahyɛlɛdeɛ wɔara afɔlemokyea ne anwo na ɛkakye ye wɔ ɛkɛ ne kɛ ɛ diema nee wɔ lɛ edwɛkɛ a, 24 gyakyi wɔ ahyɛlɛdeɛ ne wɔ afɔlemokyea ne anyunlu na kɔ. Dimoa ɛ nee ɛ diema ne ɛziezie bɛ avinli na ɛsia ɛba a, akee wɔabɔ wɔ afɔle ne. 25 “Saa awie sɛma wɔ, na ɛ nee ye lua adenle nu ɛlɛkɔ a, ɛ nee ye bɛziezie edwɛkɛ ne ndɛndɛ, na ahenle mɔɔ ɛsɛma wɔ la anva wɔ ammaa ndɛnebuavolɛ ne, na ndɛnebuavolɛ ne anva wɔ ammaa kɔɔto sonvolɛ ne kɛ ɔdo wɔ efiade. 26 Nɔhalɛ nu, meka meahile wɔ kɛ, ɛnrɛvi ɛkɛ kyesɛ ɛtua ezukoa ne amuala mɔɔ ekyi* bɔbɔ ɛnga a. 27 “Bɛde kɛ bɛhanle kɛ: ‘Mmasɛkye agyalɛ.’* 28 Noko meka meahile bɛ kɛ awie biala mɔɔ kɔ zo nea raalɛ na ɔnyia ɔ nwo ɛhulolɛ la ɛzɛkye agyalɛ wɔ ye ahonle nu dɛbadɛba. 29 Yemɔti, saa ɛ nye fema ɛlɛmaa wɔayɛ ɛtane a, tu ye to ye lɔ. Ɔluakɛ ɔle kpalɛ kɛ ɛ nye kɛha ko tɛla kɛ bɛkɛvuandi wɔ sonlabaka ne amuala bɛkɛdo Gehenna.* 30 Na saa ɛ sa fema ɛlɛmaa wɔayɛ ɛtane a, pɛ ye to ye lɔ. Ɔle kpalɛ kɛ ɛ sa kɛha ko tɛla kɛ wɔ sonlabaka ne amuala kɛhɔ Gehenna.* 31 “Bɛha ye bieko kɛ: ‘Awie biala mɔɔ kɛbɔ ɔ ye ewole la, ɔmaa ye ewolebɔlɛ kɛlata.’ 32 Noko meka meahile bɛ kɛ awie biala mɔɔ tɛ adwɔmane ɛbɛla* ti ɔkɛbɔ ɔ ye ewole la, kola maa raalɛ ne sɛkye agyalɛ, yɛɛ awie biala mɔɔ kɛgya raalɛ mɔɔ bɛbɔ ye ewole la, ɛzɛkye agyalɛ. 33 “Eza bɛde kɛ bɛhanle bɛhilele tete amra kɛ: ‘Mmaka ndane adalɛ, na emomu ɛbɔ Gyihova* ɛwɔkɛ a di zo.’ 34 Noko meka meahile bɛ kɛ: Bɛmmaka ndane fee, bɛmmaka anwuma ɔluakɛ ɔle Nyamenle belemgbunli ebia; 35 bɛmmaka azɛlɛ ye ɔluakɛ ɔle Nyamenle agyakɛ abo ebia; anzɛɛ Gyɛlusalɛm, ɔluakɛ ɔle Belemgbunli kpole ne suakpole. 36 Mmaka ɛ ti, ɔluakɛ ɛnrɛhola ɛnrɛhakyi wɔ enrinli ko fufule anzɛɛ bile. 37 Yemɔ ala a le kɛ bɛmaa bɛ ‘Ɛhɛe’ ɛyɛ ɛhɛe, bɛ ‘Kyɛkyɛ’ ɛyɛ kyɛkyɛ, ɔluakɛ edwɛkɛ ngakyile biala vi ɛtanevolɛ ne. 38 “Bɛde kɛ bɛhanle kɛ: ‘Ɛnyelɛ ɛzie ɛnyelɛ bo zo na egyele ɛzie egyele bo zo.’ 39 Noko, meka meahile bɛ kɛ: Bɛmmadwazo bɛtia ɛtanevolɛ, na awie biala mɔɔ kɛbɔ ɛ nzo fema ne anu la, kakyi ko ne noko maa ye. 40 Na saa awie kulo kɛ ɔ nee wɔ kɔ kɔɔto na ɔkɔdie wɔ tɛladeɛ ne mɔɔ vea ɔ bo la a, fa aguzo ne noko maa ye; 41 yɛɛ saa awie mɔɔ lɛ tumi la ka ye kyengye kɛ ɛ nee ye ɛhɔ mayɛlɛ ko a, ɛ nee ye ɛhɔ mayɛlɛ nwiɔ. 42 Awie biza wɔ debie a fa maa ye, na mmakakyi ɛ nzi ɛsi awie mɔɔ kpondɛ kɛ ɛbɔ ye bosea* la. 43 “Bɛde kɛ bɛhanle kɛ: ‘Kulo ɛ gɔnwo na kpɔ wɔ kpɔvolɛ.’ 44 Noko, meka meahile bɛ kɛ: Bɛhɔ zo bɛhulo bɛ kpɔvolɛma na bɛzɛlɛ bɛmaa menli mɔɔ yɛ bɛ kpɔdekpɔde la, 45 amaa bɛahile kɛ bɛle bɛ Ze mɔɔ wɔ anwuma la amra, ɔluakɛ ɔmaa ye ewia fi maa ɛtanevolɛma nee kpalɛma yɛɛ ɔmaa ezule tɔ gua tenlenema nee amumuyɛma anwo zo. 46 Na saa bɛkulo menli mɔɔ kulo bɛ la ala a, duzu ahatualɛ a bɛnyia a? Asoo tɛ zɔhane ala a adwuledievolɛma yɛ a? 47 Yɛɛ saa bɛbiza bɛ mediema angome ahye a, duzu debie ngakyile a bɛlɛyɛ a? Asoo tɛ zɔhane a maanle maanle ne anu amra yɛ a? 48 Yemɔti, kɛ mɔɔ bɛ Ze mɔɔ wɔ anwuma la di munli la, bɛdabɛ noko bɛli munli.\n^ Giliki aneɛ nu, “koadelane.”


Dwɔhyua 2 | Yintanɛte Zo Baebolo | Ewiade Fofolɛ Ngilebɛbo\nDwɔhyua zoanle busiama nwiɔ wɔ Gyɛleko (1-3)\nReleehabe vale busiama ne veale (4-7)\nBɛbɔ Releehabe ɛwɔkɛ (8-21a)\nNyɛma kɔkɔlɛ sɛkɛlɛneɛ ne (18)\nBusiama ne ziale rale Dwɔhyua ɛkɛ (21b-24)\n2 Akee Nɛn ara Dwɔhyua zoanle menli nwiɔ fealeranu maanle bɛvile Hyetim+ bɛhɔlile busia. Ɔzele bɛ kɛ: “Bɛhɔnleɛnlea azɛlɛ ne, titili Gyɛleko azo.” Ɔti bɛzile nu na bɛhɔle tuutuunli Releehabe+ sua nu na bɛdɛnlanle ɛkɛ. 2 Bɛhanle bɛhilele Gyɛleko belemgbunli ne kɛ: “Nea! Yizilayɛ mrenyia bie ɛra ɛke nɔsolɛ ye kɛ bɛbanleɛnlea azɛlɛ ye azo.” 3 Yemɔti Gyɛleko belemgbunli ne zoanle maanle bɛhɔzele Releehabe kɛ: “Ye mrenyia ne mɔ mɔɔ rale ɛke na bɛwɔ wɔ sua nu ɛkɛ la finde, ɔluakɛ bɛra kɛ bɛbanleɛnlea azɛlɛ ye amuala azo.” 4 Noko raalɛ ne vale mrenyia nwiɔ ne veale. Akee ɔzele bɛ kɛ: “Ɔle nɔhalɛ kɛ mrenyia ne mɔ rale me nwo ɛke, noko menze ɛleka mɔɔ bɛvi a. 5 Mɔɔ aleɛ dwole na ɔka ekyii bɛto suakpole ne anlenkɛ ne anu la, mrenyia ne mɔ vindele hɔle. Menze ɛleka mɔɔ mrenyia ne mɔ hɔle a, noko saa bɛmaa bɛ nwo yɛ ndɛ na bɛtoa bɛ a, bɛbahɔdo bɛ.” 6 (Noko ɔvale bɛ ɔhɔle sua ne ati zo na ɔmaanle bɛveale bolɔfodɔ* ne mɔɔ bɛhuohua ye wɔ sua ne ati zo la anu.) 7 Ɔti mrenyia ne mɔ vale bɛ nye hilele Dwɔdan ne ɛleka mɔɔ bɛwudwu bɛpɛ+ la na bɛdoale bɛ, na mekɛ mɔɔ menli mɔɔ doale bɛ la vindele ala la yɛɛ bɛdole suakpole ne anlenkɛ ne anu a. 8 Kolaa na mrenyia ne mɔ ala la, ɔhɔle bɛ nwo ɛkɛ ne wɔ sua ne ati zo. 9 Ɔzele mrenyia ne mɔ kɛ: “Meze kɛ Gyihova bava azɛlɛ ne amaa bɛ+ yɛɛ bɛ nwo ɛzulolɛ ɛdɔ yɛ nwo zo.+ Bɛdabɛ ti menli mɔɔ de azɛlɛ ne azo la kɔsɔɔti ahonle ɛdu,+ 10 ɔluakɛ yɛdele kɛzi Gyihova maanle Nyevile Kɔkɔlɛ ne sesanle wɔ mekɛ mɔɔ bɛvi Yigyibiti+ bɛlɛba la nee mɔɔ bɛvale bɛyɛle Amɔlema arelemgbunli nwiɔ ne, Saehɔn+ nee Ɔɔgo,+ mɔɔ bɛhunle bɛ wɔ Dwɔdan ne anzi* lɔ la. 11 Mɔɔ yɛdele nwolɛ edwɛkɛ la, yɛ ahonle dule* na bɛdabɛ ti awie biala annyia akɛnrasesebɛ,* ɔluakɛ Gyihova bɛ Nyamenle ne le Nyamenle wɔ anwuma lɔ nee azɛlɛ ye azo.+ 12 Akee mesɛlɛ bɛ, bɛva Gyihova bɛha ndane kɛ, kɛ mɔɔ mela ɛlɔlɛ kpundii ali mehile bɛ la, bɛdabɛ noko bɛbala ɛlɔlɛ kpundii ali bɛahile me papa sua nu amra; na bɛmaa me sɛkɛlɛneɛ mɔɔ kile kɛ bɛbali bɛ edwɛkɛ zo la.* 13 Ɔwɔ kɛ bɛdie me papa nee me mame, me mediema mrenyia nee mraalɛ, yɛɛ bɛ nwo amra kɔsɔɔti ngoane, na bɛdie yɛ* bɛfi ewule nu.”+ 14 Na mrenyia ne mɔ zele ye kɛ: “Yɛbava yɛ ngoane yɛamaa yɛalie bɛ ngoane!* Saa bɛambɔ deɛmɔti yɛrale la azo, na Gyihova fa azɛlɛ ne maa yɛ a, yɛbala ɛlɔlɛ kpundii ali yɛahile bɛ na yɛali nɔhalɛ yɛamaa bɛ.” 15 Akee ɔvale nyɛma ɔdwulale bɛ aze wɔ nvɛnzɛlɛ ne anu, ɔluakɛ ɛnee ye sua ne wɔ suakpole ne bane ne anwo. Nɔhalɛ nu, ɛnee ɔde bane ne azo.+ 16 Akee ɔzele bɛ kɛ: “Bɛhɔ awoka ne mɔ azo lɔ na bɛvea ɛkɛ ne kenle nsa, amaa menli mɔɔ ɛlɛkpondɛ bɛ la annwu bɛ. Saa menli mɔɔ ɛlɛkpondɛ bɛ la sia ba a, bɛbahola bɛahɔ bɛ ɛleka bie.” 17 Mrenyia ne mɔ zele ye kɛ: “Yɛnrɛli fɔlɛ wɔ ndane ɛhye mɔɔ wɔmaa yɛha la anwo+ 18 saa wɔanva nyɛma kɔkɔlɛ ɛhye wɔangenda nvɛnzɛlɛ ne mɔɔ ɛmaanle yɛluale nu yɛdwule aze la a. Ɔwɔ kɛ ɛmaa wɔ papa, wɔ mame, ɛ mediema mrenyia nee wɔ papa sua nu amra kɔsɔɔti baboka ɛ nwo wɔ wɔ sua nu ɛke.+ 19 Saa awie fi wɔ sua nu ɛke finde alienwo a, ye mogya bagua ɔdaye mumua ne ɔ ti zo, na yɛnrɛli nwolɛ fɔlɛ. Noko saa esiane to* awie biala mɔɔ nee wɔ wɔ sua nu ɛke la a, ye mogya bagua yɛ ti zo. 20 Noko saa ɛbɔ deɛmɔti yɛrale la azo ɛkile awie a,+ yɛnrɛli fɔlɛ wɔ ndane ne mɔɔ ɛmaanle yɛhanle la anwo.” 21 Ɔbuale kɛ: “Mɔɔ bɛha la ɛyɛ zɔ.” Akee ɔgyakyile bɛ na bɛhɔle bɛ ɛleka bie. Na ɔvale nyɛma kɔkɔlɛ ne ɔhendanle nvɛnzɛlɛ ne. 22 Ɔti bɛvile ɛkɛ ne bɛhɔle awoka ne mɔ azo lɔ na bɛdɛnlanle ɛkɛ ne kenle nsa hɔkpulale kɛ menli mɔɔ ɛlɛkpondɛ bɛ la ziale bɛ nzi la. Menli mɔɔ doale bɛ la kpondɛle bɛ wɔ ɛleka biala noko bɛannwu bɛ. 23 Akee mrenyia nwiɔ ne vi awoka ne mɔ azo dwule aze na bɛpɛle azule ne bɛrale Nɛn ara Dwɔhyua anwo ɛkɛ. Bɛhanle mɔɔ dole bɛ la amuala bɛhilele ye. 24 Na bɛzele Dwɔhyua kɛ: “Gyihova ɛva azɛlɛ ne amuala ɛwula yɛ sa nu.+ Nɔhalɛ nu, yɛdayɛ ti, menli mɔɔ de azɛlɛ ne azo la amuala ahonle ɛdu.”+\n^ Ɛhye kile, aduduleɛ afoa nu.\n^ Hibulu aneɛ nu, “yɛ ahonle holole.”\n^ Hibulu aneɛ nu, “na bɛdabɛ ti sunsum andwazo wɔ nrenyia biala anu.”\n^ Anzɛɛ “sɛkɛlɛneɛ mɔɔ le nɔhalɛ la.”\n^ Anzɛɛ “yɛ ɛkɛla.”\n^ Anzɛɛ “Kɛ anrɛɛ bɛ ɛkɛla kɛwu la, yɛ ɛkɛla bawu.”\n^ Anzɛɛ, “saa awie fa ɔ sa ka.”


1 Edwɛkɛsisilɛ 6 | Yintanɛte Zo Baebolo | Ewiade Fofolɛ Ngilebɛbo\nEdwɛkɛsisilɛ Mɔɔ Limoa 6:1-81\nLivae abozoamra (1-30)\nƐzonlenlɛsua ne anu edwɛndolɛma (31-47)\nAalɔn abozoamra (48-53)\nƐleka mɔɔ Livaema dɛnlanle (54-81)\n6 Livae+ amra mrenyia a le Gɛhyɔn, Kohate+ yɛɛ Mɛlɛlae.+ 2 Kohate amra a le Amelam, Yezehaa,+ Hibulɔn yɛɛ Ɛzeɛle.+ 3 Amelam+ amra* a le Aalɔn,+ Mosisi+ yɛɛ Meleam+ noko. Na Aalɔn amra a le Needabe, Abaehu,+ Ɛlieza+ yɛɛ Yetamaa.+ 4 Ɛlieza wole Fenɛhaze; Fenɛhaze+ wole Abehyua. 5 Abehyua wole Bɛkae; Bɛkae wole Ɛzae. 6 Ɛzae wole Zɛlahaya; Zɛlahaya wole Mɛlayɔto. 7 Mɛlayɔto wole Amalaya; Amalaya wole Ahaetɛbe.+ 8 Ahaetɛbe wole Zeedɔko;+ Zeedɔko wole Ahaemaze.+ 9 Ahaemaze wole Azalaya; Azalaya wole Dwoheenan. 10 Dwoheenan wole Azalaya. Ɛnee ɔle ɛsɔfo wɔ sua ne mɔɔ Sɔlɔmɔn zile ye wɔ Gyɛlusalɛm la anu. 11 Azalaya wole Amalaya; Amalaya wole Ahaetɛbe. 12 Ahaetɛbe wole Zeedɔko;+ Zeedɔko wole Hyalɛm. 13 Hyalɛm wole Helekaya;+ Helekaya wole Azalaya. 14 Azalaya wole Sɛlaya;+ Sɛlaya wole Gyɛhozadake.+ 15 Na Gyɛhozadake hɔle akɛlɛzonlenlɛ nu wɔ mekɛ mɔɔ Gyihova maanle Nɛbukadenɛza vale Dwudama nee Gyɛlusalɛmma hɔle akɛlɛzonlenlɛ nu la. 16 Livae amra a le Gɛhyɔm,* Kohate yɛɛ Mɛlɛlae. 17 Gɛhyɔm amra ne mɔ aluma ɛne: Lebenae nee Hyemɛyae.+ 18 Kohate amra a le Amelam, Yezehaa, Hibulɔn yɛɛ Ɛzeɛle.+ 19 Mɛlɛlae amra a le Maalae nee Muhyae. Ɛhye mɔ a le Livaema mbusua kɛ mɔɔ bɛ nenyia mɔ aluma ne mɔ de la:+ 20 Gɛhyɔm+ ara a le Lebenae, na ɔ ra a le Gyeehate, na ɔ ra a le Zema, 21 na ɔ ra a le Dwowaa, na ɔ ra a le Yedo, na ɔ ra a le Zila, na ɔ ra a le Gyiatɛlae. 22 Kohate amra* a le Amenadabe, na ɔ ra a le Kɔla,+ na ɔ ra a le Asɛ, 23 na ɔ ra a le Ɛlekeena, na ɔ ra a le Yibayasafe,+ na ɔ ra a le Asɛ, 24 na ɔ ra a le Teehate, na ɔ ra a le Yuleɛle, na ɔ ra a le Yuzaya, na ɔ ra a le Hyeewɛle. 25 Ɛlekeena amra a le Ameesae nee Ahaemɔto. 26 Ɛlekeena amra a le Zofae, na ɔ ra a le Neehate, 27 na ɔ ra a le Ɛlayabe, na ɔ ra a le Gyɛloham, na ɔ ra a le Ɛlekeena.+ 28 Samoɛle+ amra a le Dwowɛle, ye belamunli ralɛ ne, na mɔɔ tɔ zolɛ nwiɔ la a le Abaegya.+ 29 Mɛlɛlae amra* a le Maalae,+ na ɔ ra a le Lebenae, na ɔ ra a le Hyemɛyae, na ɔ ra a le Ɛzaa, 30 na ɔ ra a le Hyemea, na ɔ ra a le Hagaya yɛɛ ɔ ra a le Asaya. 31 Ɛhye mɔ a Devidi kpale bɛ kɛ bɛnlea edwɛndolɛ ne azo wɔ Gyihova sua nu ɛkɛ wɔ mekɛ mɔɔ bɛvale Ɛlɛka ne bɛraziele ɛkɛ ne la a.+ 32 Bɛdabɛ a ɛnee bɛto edwɛne wɔ ɛdanlɛsua ne anu a, ɛhye kile, nyianu ɛdanlɛsua ne anu, hɔkpulale kɛ Sɔlɔmɔn zile Gyihova sua ne wɔ Gyɛlusalɛm,+ na bɛyɛle bɛ gyima ne kɛ mɔɔ bɛhilele bɛ la.+ 33 Menli ɛhye mɔ a bɛ nee bɛ mra zonlenle a: Kohatema anu, edwɛndolɛnli Himan+ mɔɔ ɔle Dwowɛle+ ara Samoɛle ara 34 Ɛlekeena+ ara Gyɛloham ara Yileɛle ara Towa ara 35 Zɛfe ara Ɛlekeena ara Meehate ara Ameesae ara 36 Ɛlekeena ara Dwowɛle ara Azalaya ara Zɛfanaya ara 37 Teehate ara Asɛ ara Yibayasafe ara Kɔla ara 38 Yezehaa ara Kohate ara Livae ara Yizilayɛ ara. 39 Ɔ diema Esafe+ gyinlanle ɔ sa fema zo; Esafe le Bɛlikaya ara Hyemea ara 40 Maekeɛle ara Beeyasaya ara Malekaegya ara 41 Ɛtenae ara Zila ara Adaya ara 42 Yitan ara Zema ara Hyemɛyae ara 43 Gyeehate ara Gɛhyɔm ara Livae ara. 44 Mɛlɛlae+ abozoamra mɔɔ bɛle bɛ mediema la gyinlanle bɛ sa bɛne zo; Yitan+ le Kehyae ara Abedae ara Malɛke ara 45 Hahyabaya ara Amazaya ara Helekaya ara 46 Amezae ara Beenae ara Hyimɛ ara 47 Maalae ara Muhyae ara Mɛlɛlae ara Livae ara. 48 Bɛkpale bɛ mediema Livaema ne* kɛ bɛyɛ nɔhalɛ Nyamenle ne sua ne anu gyima kɔsɔɔti.+ 49 Aalɔn nee ɔ mra ne mɔ+ bɔle afɔle wɔ ɛyelalɛ afɔlemokyea ne+ nee ayilevuanlɛ afɔlemokyea ne+ azo, bɛyɛle gyima mɔɔ fale ninyɛne nwuanzanwuanza kpalɛ ne mɔ anwo la na bɛlile Yizilayɛma ati mgbɔdalɛ,+ kɛ mɔɔ nɔhalɛ Nyamenle ne sonvolɛ Mosisi hanle la amuala. 50 Aalɔn abozoamra ɛne:+ Ɔ ra a le Ɛlieza,+ na ɔ ra a le Fenɛhaze, na ɔ ra a le Abehyua, 51 na ɔ ra a le Bɛkae, na ɔ ra a le Ɛzae, na ɔ ra a le Zɛlahaya, 52 na ɔ ra a le Mɛlayɔto, na ɔ ra a le Amalaya, na ɔ ra a le Ahaetɛbe,+ 53 na ɔ ra a le Zeedɔko+ yɛɛ ɔ ra a le Ahaemaze. 54 Ɛleka mɔɔ bɛdɛnlanle na bɛyɛle bɛ azokoɛleɛ* wɔ azɛlɛ ne azo la ɛne: mɔɔ bɛguale ma* ne la, mɔɔ limoa la bɔle Aalɔn abozoamra mɔɔ bɛwɔ Kohate abusua ne anu la, 55 bɛvale Hibulɔn+ mɔɔ wɔ Dwuda azɛlɛ zo la nee nwolɛ adidileka ne bɛmaanle bɛ. 56 Noko bɛvale azɛlɛ nee ɛleka mɔɔ zuozua suakpole ne la bɛmaanle Gyɛfɛna ara Keelɛbe.+ 57 Na bɛvale ɛvealeka azuamgbole*+ bɛmaanle Aalɔn abozoamra, Hibulɔn+ yɛɛ Lebena+ nee nwolɛ adidileka, Gyatɛ,+ Ɛhyetɛmowa nee nwolɛ adidileka,+ 58 Haelɛn nee nwolɛ adidileka, Dibɛ+ nee nwolɛ adidileka, 59 Ehyan+ nee nwolɛ adidileka yɛɛ Bɛte-hyimɛhye+ nee nwolɛ adidileka; 60 na Bɛngyaman abusua ne anu, bɛvale Giba+ nee nwolɛ adidileka, Alɛmɛte nee nwolɛ adidileka yɛɛ Anatɔto+ nee nwolɛ adidileka bɛmaanle bɛ. Azuamgbole mɔɔ bɛvale bɛmaanle bɛ mbusua ne mɔ la amuala le azuamgbole 13.+ 61 Mɔɔ bɛguale ma la, bɛvale azuamgbole bulu bɛmaanle Kohatema mɔɔ ɛha la. Bɛnyianle azuamgbole ne mɔ bɛvile abusua ekpunli ne nee Manasɛ abusua foa ko ne ɛkɛ.+ 62 Bɛvale Yesakaa abusua ne, Ahya abusua ne, Nafetalae abusua ne yɛɛ Manasɛ abusua ne mɔɔ wɔ Beehyan la azuamgbole 13 bɛmaanle Gɛhyɔm mbusua ne mɔ.+ 63 Bɛguale ma na bɛvale Wulubɛn abusua ne, Gaade abusua ne yɛɛ Zɛbulɛn abusua ne+ azuamgbole 12 bɛmaanle Mɛlɛlae mbusua ne mɔ. 64 Ɔti Yizilayɛma vale azuamgbole ɛhye mɔ nee nwolɛ adidileka maanle Livaema.+ 65 Yeanga ye zɔ, bɛguale ma bɛvale Dwuda abusua ne, Semɛyɔn abusua ne yɛɛ Bɛngyaman abusua ne azuamgbole ɛhye mɔ mɔɔ bɛbobɔ bɛ aluma la bɛmaanle bɛ. 66 Kohate mbusua ne mɔ bie nyianle azuamgbole vile Yifelaem abusua ne ɛkɛ ne kɛ bɛ azɛlɛ.+ 67 Bɛvale ɛvealeka azuamgbole* Hyikɛm+ nee nwolɛ adidileka wɔ Yifelaem awoka ne mɔ azo, Gizɛ+ nee nwolɛ adidileka, 68 Dwɔkemɛyam nee nwolɛ adidileka, Bɛte-hɔlɔn+ nee nwolɛ adidileka, 69 Ayegyalɔn+ nee nwolɛ adidileka yɛɛ Gate-relemɔn+ nee nwolɛ adidileka bɛmaanle bɛ; 70 na bɛvale Manasɛ abusua foa ko ne, Enɛ nee nwolɛ adidileka yɛɛ Baelɛyam nee nwolɛ adidileka bɛmaanle Kohate mbusua ne mɔ mɔɔ ɛha la. 71 Bɛvale Manasɛ abusua foa ko ne, Golan+ mɔɔ wɔ Beehyan la nee nwolɛ adidileka yɛɛ Ahyetalɔto nee nwolɛ adidileka bɛmaanle Gɛhyɔmma;+ 72 yɛɛ Yesakaa abusua ne, Kidɛhye nee nwolɛ adidileka, Dabɛlate+ nee nwolɛ adidileka,+ 73 Releemɔto nee nwolɛ adidileka yɛɛ Enɛm nee nwolɛ adidileka; 74 yɛɛ Ahya abusua ne, Meehyale nee nwolɛ adidileka, Abedɔn nee nwolɛ adidileka,+ 75 Hukɔko nee nwolɛ adidileka yɛɛ Rilihɔbo+ nee nwolɛ adidileka; 76 yɛɛ Nafetalae abusua ne, Kidɛhye+ mɔɔ wɔ Galeli+ la nee nwolɛ adidileka, Hamɔn nee nwolɛ adidileka yɛɛ Keleateeyem nee nwolɛ adidileka. 77 Bɛvale Zɛbulɛn abusua ne,+ Relemeno nee nwolɛ adidileka, Teebɔ nee nwolɛ adidileka bɛmaanle Mɛlɛlaema mɔɔ ɛha la; 78 na wɔ Dwɔdan maanzinli ne anu wɔ Gyɛleko mɔɔ kɔ Dwɔdan aduduleɛ la afoa nu, bɛvale Wulubɛn abusua ne, Bizɛ mɔɔ wɔ fienemgbole ne anu la nee nwolɛ adidileka, Gyeehaze+ nee nwolɛ adidileka, 79 Kidɛmɔto+ nee nwolɛ adidileka yɛɛ Mɛfeeyate nee nwolɛ adidileka bɛmaanle bɛ; 80 yɛɛ bɛvale Gaade abusua ne, Releemɔto mɔɔ wɔ Geleade nee nwolɛ adidileka, Meehaneeyem+ nee nwolɛ adidileka, 81 Hɛhyebɔn+ nee nwolɛ adidileka yɛɛ Gyeezɛ+ nee nwolɛ adidileka bɛmaanle bɛ.\n^ Eza bɛvɛlɛle ye Gɛhyɔn wɔ ngy. 1 ne anu.\n^ Anzɛɛ “abozoamra.”\n^ Hibulu aneɛ nu, “Bɛvale bɛ bɛmaanle.”\n^ Anzɛɛ “azokoɛleɛ mɔɔ bɛdo nwolɛ bane.”\n^ Anzɛɛ ɔkola ɔkile, “suakpole,” ɔ nee Dwɔh 21:13 ɛdeɛ ne le ko.\n^ Anzɛɛ ɔkola ɔkile, “suakpole,” ɔ nee Dwɔh 21:21 ɛdeɛ ne le ko\n1 Edwɛkɛsisilɛ 6


Atui Ɛzunlɛ Ne | Asoo Awie A Yɛle A?\nKENGA YE WƆ Afrikaans Albanian Amharic Arabic Armenian Azerbaijani Belize Kriol Bicol Bislama Brazil Mumule Aneɛ Bulgarian Catalan Cebuano Chichewa Chile Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Ecuador Mumule Aneɛ Efik English Estonian Ewe Faroese Fijian Finnish Fon French Georgian German Giliki Haitian Creole Hausa Hibulu Hiligaynon Hindi Hungarian Icelandic Igbo Iloko Indonesian Isoko Italian Italy Mumule Aneɛ Japanese Kabuverdianu Kamba Kannada Kazakh Kikaonde Kiluba Kinyarwanda Kirghiz Kirundi Korean Kwanyama Latvian Lingala Lithuanian Macedonian Malagasy Malay Malayalam Maltese Mambwe-Lungu Maya Mongolian Myanmar Ndebele (Zimbabwe) Nepali Norwegian Nzema Okpe Oromo Pangasinan Papiamento (Curaçao) Persian Pidgin (West Africa) Polish Portuguese (Brazil) Portuguese (European) Punjabi Rarotongan Romanian Russia Mumule Aneɛ Russian Sepedi Serbian (Cyrillic) Serbian (Roman) Setswana Shona Sinhala Slovak Slovenian Solomon Islands Pidgin Spain Mumule Aneɛ Spanish Sunda Swahili Swedish Tagalog Tamil Tarascan Tatar Telugu Thai Tigrinya Tiv Tojolabal Tsonga Turkish Twi Tzotzil Uighur (Cyrillic) Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Yoruba Zapotec (Isthmus) Zulu\nAtui Ɛzunlɛ Ne\nAtui su anzɛɛ bɔ nvonloma na akee yeagyinla yeadie kɛzi ɔdielie la, ɛhye maa ɔnwu ninyɛne mɔɔ bikye ye la. Abɔdeɛ nwo nrɛlɛbɛvolɛma ɛlɛnea kɛzi atui (Tursiops truncatus) su kpondɛ debie la azo ayɛ debie bie mɔɔ bɛfa bɛkpondɛ ninyɛne wɔ azule bo la, bɛdie bɛdi kɛ ɛhye bahola ali ngyegyelɛ bie mɔ mɔɔ abɔdeɛ nwo nrɛlɛbɛvolɛma ɛtɛkolale ɛtɛdile nwolɛ gyima badwu ɛnɛ la anwo gyima.\nSuzu ɛhye anwo: Atui ɛzunlɛ ne boa ye maa ɔnwu fɛlɛ mɔɔ vea ɛnwea ne anu wɔ nyevile ne anu la yɛɛ ngakyile mɔɔ wɔ fɛlɛ nee bolɛ avinli la. Abɔlɔba Keith Brown mɔɔ ɔkile debie wɔ Heriot-Watt University, Edinburgh, Scotland la hanle kɛ, eza atui kola nwu angola mɔɔ nzukpa, ngyenle nzule, ayile anzɛɛ nwole a wɔ nu la wɔ mekɛ mɔɔ adenle mɔɔ la ɔ nee angola ne avinli le kɛyɛ mita bulu [ft 32.8] la.” Abɔdeɛ nwo nrɛlɛbɛvolɛma kulo kɛ bɛyɛ milahyinli mɔɔ ɔkola ɔyɛ gyima zɛhae bie la.\nSaa angola ngakyile gyi ɛkɛ ne a, atui kola nwu debie mɔɔ wɔ ko biala anu la saa bɔbɔ adenle mɔɔ la ɔ nee bɛ avinli la le mita bulu a\nMenli mɔɔ yɛ neɛnleanu la zukoale kɛzi atui fa ɔ ne di gyima na ɔte edwɛkɛ la anwo debie na bɛbɔle mɔdenle kɛ bɛyɛ debie mɔɔ le kɛ ɛhye la. Yemɔti bɛhyehyɛle milahyinli bie wɔ debie mɔɔ le kɛ bokiti mɔɔ ye tendenle ɛndwu mita ko (ft 3.3) la anu. Bɛvale milahyinli ɛhye bɛzɔle azule bo kale bie mɔɔ le kɛ torpedo (bɔmbo mɔɔ tia wɔ azule bo) la kɛ bɛfa bɛakpondɛ ɛleka mɔɔ nyevile ne abo kɔdwu, yɛɛ lateleke nyɛma nee paepe ngakyile mɔɔ gua azule bo la mɔɔ ɔ nwo ɛnga bɛ a. Menli mɔɔ yɛle milahyinli ɛhye la nwunle kɛ bɛbahola bɛava bɛali gyima wɔ kɔmpɛlɛ mɔɔ bɛyɛ nwole kpotaa yɛɛ gaase nwo gyima la anu. Ɛhye mɔɔ bɛnwu ye wɔ atui anwo la baboa menli mɔɔ yɛ azule bo milahyinli ne anwo gyima la yeamaa bɛanwu ɛleka kpalɛ mɔɔ ɔwɔ kɛ bɛfa milahyinli ne bɛsie wɔ nyevile ne abo la. Saa milahyinli mɔɔ bɛfa bɛtu nwole kpotaa la ɛleka bie sɛkye anzɛɛ saa debie tua paepe bie adenle wɔ nyevile ne abo a, milahyinli ne bahola anwu ye.\nKɛzi ɛdwenle nwo ɛ? Asoo kɛzi atui fa ye ɛzunlɛ kpondɛ debie la luale ngakyihakyililɛ zo a rale a? Anzɛɛ awie a yɛle a?\nFa nwa awie Fa nwa awie Atui Ɛzunlɛ Ne\nAtui Ɛzunlɛ Ne—Asoo Awie A Yɛle A?\nijwwd edwɛkɛ 2


Felepaema 2 | Yintanɛte Zo Baebolo | Ewiade Fofolɛ Ngilebɛbo\nKilisiene mɛlɛbɛnwoaze (1-4)\nKelaese mɛlɛbɛnwoaze nee ye ɛkpogyalɛ (5-11)\nBɛyɛ bɛ ngoanelielɛ nwo gyima (12-18)\nBɛda kɛ ahɛnlaneɛ (15)\nBɛzoanle Timote nee Ɛpafulodaetɛse (19-30)\n2 Yemɔti, saa Kelaese anu anwosesebɛmaanlɛ bie wɔ ɛkɛ a, saa ɛlɔlɛ nu arɛlekyekyelɛ bie wɔ ɛkɛ a, saa sunsum nu agɔnwolɛvalɛ* bie wɔ ɛkɛ a, saa ahunluyelɛyelalɛ nee anwunvɔnezelɛ bie wɔ ɛkɛ a, 2 bɛnyia adwenle ko na bɛnyia ɛlɔlɛ ko, bɛyɛ ko wɔ debie biala anu, bɛnyia nzuzulɛ ko na bɛmaa me fɛlɛkolilɛ ne ɛli munli. 3 Bɛmmafa manzonlehwenlɛ anzɛɛ anwomemaazo bɛyɛ debie biala, emomu bɛbɛlɛ bɛ nwo aze* na bɛbu bɛ gɔnwo mɔ bɛdɛla bɛ nwo, 4 bɛmmadwenle bɛ ngomekye bɛ boɛyɛlɛ nwo, emomu bɛdwenle awie mɔ noko ɛdeɛ nwo. 5 Bɛnyia adwenle ɛhye mɔɔ ɛnee Kelaese Gyisɛse lɛ la bie, 6 yemɔ bɔbɔ mɔɔ ɛnee ɔle kɛ Nyamenle la, yeandwenle nwo yeampele kɛ ɔ nee Nyamenle kɛzɛ. 7 Kyɛkyɛ, emomu ɔgyakyile debie biala mɔɔ ɔlɛ la, ɔyɛle ɔ nwo akɛlɛ na ɔrale kɛ sonla. 8 Mɔɔ tɛla ɛhye la, mekɛ mɔɔ ɔrale kɛ sonla la, ɔbɛlɛle ɔ nwo aze na ɔyɛle tieyɛ ɔhɔle ewule nu, ɛhɛe, ɔwule amaneɛnwunlɛ baka* zo. 9 Ɛhye ati, Nyamenle kpogyale ye zo na ɔmaanle ye dibilɛ kpole kpalɛ na ɔlole ye ɔmaanle ye duma mɔɔ tɛla duma biala la, 10 yemɔti ɔwɔ kɛ awie biala koto wɔ Gyisɛse duma nu—bɛdabɛ mɔɔ bɛwɔ anwuma nee azɛlɛ ye azo nee azɛlɛ bo la amuala— 11 na ɔwɔ kɛ awie biala ka ye baguase kɛ Gyisɛse Kelaese le Awulae ɔfa ɔwula Nyamenle Selɛ ne anyunlunyia. 12 Zɔhane ati, me kulovolɛma, kɛ mɔɔ mekɛ biala bɛyɛ tieyɛ, tɛ mekɛ mɔɔ mewɔ bɛ nwo lɔ la angome na kɛkala mɔɔ menle bɛ nwo lɔ bɔbɔ la, bɛhɔ zo bɛva ɛzulolɛ nee anwowozolɛ bɛyɛ bɛ ngoanelielɛ nwo gyima. 13 Na kɛmɔ ɔsɔ Nyamenle anye la ati, ɔlɛyɛ gyima wɔ bɛ nu amaa bɛanyia ɛhulolɛ na eza bɛahola bɛayɛ. 14 Bɛmmatendɛ bɛ nzo abo na bɛsu kpolera wɔ bɛ debie biala ɛyɛlɛ nu, 15 amaa bɛ ahonle nu ade mɔɔ nvonleɛ biala ɛnle bɛ nwo, kɛ Nyamenle amra mɔɔ ɛtane ɛnle bɛ nwo wɔ awolɛndoazo ɛhye mɔɔ yɛ ɛtane na ɔnyɛ mɔɔ le kpalɛ la anu, na bɛda wɔ bɛ avinli kɛ ahɛnlaneɛ wɔ ewiade, 16 na bɛzɔ ngoane edwɛkɛ ne anu boɛ. Amaa meanyia debie meagyinla zo meali fɛlɛko wɔ Kelaese kenle ne, na meanwu kɛ meanzu ɛnriandilɛ ne mgbane anzɛɛ meanyɛ me gyima ne mgbane. 17 Noko, saa bɛwola me bɛgua kɛ nza mɔɔ bɛva bɛbɔ afɔle bɛmaa ɛzonlenlɛ nwuanzanwuanza* mɔɔ bɛ diedi ɛmaa bɛra nu la bɔbɔ a, me nye die yɛɛ me nee bɛ yɛ muala yɛdi fɛlɛko. 18 Zɔhane ala a ɔwɔ kɛ bɛdabɛ noko bɛ nye die na bɛ nee me di fɛlɛko a. 19 Kɛkala, me nye la kɛ saa ɔyɛ Awulae Gyisɛse ɛhulolɛ a ɔnrɛhyɛ biala na meazoa Timote wɔ bɛ nwo lɔ, amaa saa mete bɛ nganeɛ a yeamaa me anwosesebɛ. 20 Ɔluakɛ menlɛ awie biala mɔɔ ye subane le kɛ ɔdaye mɔɔ dwenle bɛ nwo kpalɛ a. 21 Ɔluakɛ bɛdabɛ mɔɔ bɛha la amuala ɛlɛkpondɛ mɔɔ hyia bɛ la, na tɛ mɔɔ hyia Gyisɛse Kelaese la ɔ. 22 Noko bɛze kɛzi ɔlale ɔ nwo ali kɛ ɔfɛta, na ɔ nee me yɛle gyima kɛ kakula nee ye papa ɔmaanle edwɛkpa ne dɛlɛle la. 23 Yemɔti, ɔdaye a me nye la kɛ saa menwu kɛzi ninyɛne ɛlɛkɔ zo amaa me ala a mebazoa ye a. 24 Nɔhalɛ nu, melɛ anwodozo wɔ Awulae anu kɛ ɔnrɛhyɛ medame mumua ne mebara. 25 Noko kɛkala, menwu kɛ ɔhyia kɛ mesoa Ɛpafulodaetɛse, me diema nee me gɔnwo gyimayɛvolɛ nee me gɔnwo sogyanli, mɔɔ bɛdule ye kɛ ɔrazonle me la wɔ bɛ nwo lɔ, 26 ɔluakɛ ɔ nwo ɛlɛdɔ bɛ muala na ɔlɛdi nyane kɛ bɛdele kɛ ɔ nwo dole ye la. 27 Nɔhalɛ nu, ɔ nwo dole ye mɔɔ anrɛɛ ɔwu a; noko Nyamenle nwunle ye anwunvɔne, na tɛ ɔ ngome, emomu medame noko, anrɛɛ me nyanelilɛ ne kɛbo zolɛ. 28 Zɔhane ati, melɛsoa ye meamaa yeara bɛ nwo lɔ ndɛndɛ, amaa saa bɛnwu ye a bɛali fɛlɛko bieko na medame noko me adwenleadwenle ne azo ade. 29 Yemɔti bɛva fɛlɛkolilɛ bɛlie ye kɛ mɔɔ bɛdie Awulae ɛdoavolɛma amuala la, na bɛbu menli mɔɔ le zɛhae la kɛ bɛsonle bolɛ, 30 ɔluakɛ Kelaese gyima* ne ati ɔhale ekyii na yeawu, ɔvale ye ngoane* ɔdole esiane nu amaa yeagyinla bɛ gyakɛ anu yeazonle me kɛmɔ bɛnle ɛke la ati.\n^ Giliki aneɛ nu, “bɛ gɔnwo mɔ anwo ɛdwenlenlɛ.”\n^ Anzɛɛ “bɛnyia mɛlɛbɛnwoaze adwenle.”\n^ Anzɛɛ ɔkola ɔkile, “Awulae gyima.”


Ditilɔnomi 25 | Yintanɛte Zo Baebolo | Ewiade Fofolɛ Ngilebɛbo\nMbaka ɛbilalɛ nwo adehilelɛ (1-3)\nMmakyekye ɛnlankɛ mɔɔ ɛlɛwoso ma la anloa (4)\nBɛ hu adiema agyalɛ (5-10)\nAwie ɛleka mɔɔ ɔnle kɛ bɛsɔ wɔ konle nu (11, 12)\nTone nee ɛzuzudeɛ mɔɔ le pɛpɛɛpɛ (13-16)\nBɛzɛkye Amalɛkema (17-19)\n25 “Saa menli nwiɔ nyia edwɛkɛ a, bɛbahola bɛahɔ ndɛnebuavolɛma anyunlu,+ bɛbali bɛ edwɛkɛ na bɛabua mɔɔ ye edwɛkɛ yɛ fɛ la benle na bɛabua mɔɔ ye edwɛkɛ ɛnyɛ fɛ la fɔlɛ.+ 2 Saa ɔfɛta kɛ bɛbo mɔɔ di fɔlɛ la a,+ ndɛnebuavolɛ ne bamaa yeala yeabutu ɔ nyunlu aze, na bɛabo ye wɔ ɔ nyunlu ɛkɛ. Ɔwɔ kɛ bɛbila ye mbaka dodo mɔɔ fɛta ye ɛtane mɔɔ yeyɛ la. 3 Bɛbahola bɛabila ye mbaka 40,+ noko ɔnle kɛ ɔbo. Saa bɛkɔ zo bɛbila ye mbaka dɔɔnwo bɛtɛla zɔ a, ɛ diema ne babɔ anyiemgba wɔ ɛ nyunlu. 4 “Mmakyekye ɛnlankɛ nyinli mɔɔ ɛlɛwoso ma la anloa.+ 5 “Saa mediema mrenyia de ɛleka ko na bɛ nuhua ko anwo ralɛ na ɔwu a, ɔnle kɛ mɔɔ ɛwu la aye ne gya awie gyɛne mɔɔ ɛnvi abusua ne anu la. Ɔwɔ kɛ ɔ hu adiema nrenyia ne kɔ ɔ nwo, na ɔyɛ bɛ hu adiema gyima na ɔgya ɔ diema ne aye ne.+ 6 Kakula mɔɔ raalɛ ne balimoa awo ye la, ɔbava ɔ diema ne mɔɔ ɛwu la duma yeado ye,+ amaa ye duma amminli anvi Yizilayɛ.+ 7 “Na saa nrenyia ne ɛngulo kɛ ɔgya ɔ diema ne mɔɔ ɛwu la aye ne a, ɔwɔ kɛ ɔ diema ne aye ne kɔ mgbanyima ne mɔ ɛkɛ wɔ suakpole ne anlenkɛ kpole ne anloa na ɔka kɛ, ‘Me hu adiema ne ɛkpo kɛ ɔkɛmaa ɔ diema ne duma kɛha Yizilayɛ. Yeamkponle zo kɛ ɔbayɛ bɛ hu adiema gyima ne na yeagya me.’ 8 Ɔwɔ kɛ mgbanyima mɔɔ wɔ ye suakpole ne azo la fɛlɛ ye na bɛtendɛ bɛkile ye. Saa yeamkponle na ɔka kɛ, ‘Memkpondɛ kɛ megya ye’ a, 9 ɛnee ɔwɔ kɛ ɔ diema ne aye ne kɔ ɔ nwo ɛkɛ wɔ mgbanyima ne mɔ anyunlu, ɔye nrenyia ne mgbɔlaboa ne wɔ ɔ gyakɛ,+ ɔto nyɛlɛ ɔ nyunlu, na ɔka kɛ, ‘Kɛ ɔwɔ kɛ bɛyɛ nrenyia mɔɔ ɔngulo kɛ ɔkyekye ɔ diema awuke la ɛne.’ 10 Ɛhye anzi, duma mɔɔ bɛbava bɛavɛlɛ ye abusua ne* wɔ Yizilayɛ la a le, ‘Ahenle mɔɔ bɛyele ye mgbɔlaboa la sua nu.’ 11 “Saa mrenyia nwiɔ ɛlɛko na ko aye ba kɛ ɔbalie ɔ hu yeavi ahenle mɔɔ ɛlɛbo ye la asa anu na ɔsɔ ye mrenyianu a, 12 ɔwɔ kɛ bɛpɛ ɔ sa. Bɛmmase* ye anwunvɔne. 13 “Ɔnle kɛ ɛnyia tone awolɛ ngakyile nwiɔ,+ kpole ko yɛɛ ekyi ko, wɔ wɔ baage nu. 14 Ɔnle kɛ ɛnyia ɛzuzudeɛ ngakyile nwiɔ,*+ kpole ko yɛɛ ekyi ko, wɔ wɔ sua nu. 15 Ɔwɔ kɛ ɛnyia tone mɔɔ le kpalɛ na ɔle pɛpɛɛpɛ yɛɛ ɛzuzudeɛ mɔɔ le kpalɛ na ɔle pɛpɛɛpɛ la, amaa wɔadɛnla azɛlɛ ne mɔɔ Gyihova wɔ Nyamenle ne ɛlɛfa amaa wɔ la azo wɔahyɛ.+ 16 Ɔluakɛ Gyihova wɔ Nyamenle ne kyi awie biala mɔɔ ɛnli nɔhalɛ na ɔyɛ ninyɛne ɛhye mɔ la.+ 17 “Bɛhakye mɔɔ Amalɛkema vale yɛle bɛ wɔ mekɛ mɔɔ bɛvi Yigyibiti bɛlɛba la,+ 18 kɛzi bɛrayiale bɛ wɔ adenle nu na bɛholole menli mɔɔ ɛha bɛ nzi la anwo zo wɔ mekɛ mɔɔ ɛnee bɛvɛ na bɛ nwo ɛbɛlɛ bɛ la. Bɛanzulo Nyamenle. 19 Saa Gyihova bɛ Nyamenle ne maa bɛ nwo tɔ bɛ wɔ bɛ agbɔvolɛ kɔsɔɔti mɔɔ ɛbɛnga bɛ ɛyia la anwo wɔ azɛlɛ ne mɔɔ Gyihova bɛ Nyamenle ne ɛlɛfa amaa bɛ kɛ bɛdɛnla zolɛ la azo a,+ ɔwɔ kɛ bɛkyikyi Amalɛkema duma bɛfi ewiade ye anu.+ Bɛmmamaa bɛ rɛle fi.\n^ Anzɛɛ “ye awuke ne.”\n^ Hibulu aneɛ nu, “Bɛ nye mmase.”\n^ Hibulu aneɛ nu, “yifa nee yifa.” Nea Mok. B14.


1 Samoɛle 29 | Yintanɛte Zo Baebolo | Ewiade Fofolɛ Ngilebɛbo\nSamoɛle Mɔɔ Limoa 29:1-11\nFilisitiama anlie Devidi anli (1-11)\n29 Filisitiama+ boɔboale bɛ ɛlɔne ne kɔsɔɔti anloa wɔ Efɛke, na Yizilayɛma noko yɛle bɛ azokoɛleɛ wɔ Gyɛzeɛle+ nzubula ne anwo. 2 Filisitia arelemgbunli ne mɔ nee bɛ ɛlɔne ɛya ɛya nee apenle apenle ne mɔ rapɛle nu, na ɛnee Devidi nee ye menli ne yɛɛ Ekehye+ li bɛ nzi. 3 Na Filisitia menli titili ne mɔ bizale kɛ: “Duzu a Hibuluma ɛhye mɔ ɛlɛyɛ ye wɔ ɛke a?” Ekehye buale Filisitia menli titili ne mɔ kɛ: “Yizilayɛ Belemgbunli Sɔɔlo sonvolɛ Devidi ɛne, ɔ nee me ɛdɛnla ɛvolɛ ko nee ekyi.+ Metɛnwunle nvonleɛ biala wɔ ɔ nwo ɔvi kenle mɔɔ ɔrale me nwo ɛke la too badwu ɛnɛ.” 4 Noko Filisitia menli titili ne mɔ vale ɔ nwo ɛya kpole, na bɛzele ye kɛ: “Maa nrenyia ne ɛzia ɛhɔ.+ Maa ɔzia ɔhɔ ɛleka mɔɔ ɛvale ɛmaanle ye la. Mmamaa ɔ nee yɛ kɔ konle ne, amaa yeampɛ ɔ nwo yeango yeantia yɛ wɔ konle ne anu.+ Asoo tɛ adenle kpalɛ mɔɔ ɔbalua zo yeanyia ɔ menle anyunlu ɛlolɛ la a le kɛ ɔbapepɛ yɛ menli ne ati ɔ? 5 Tɛ Devidi ɛhye a bɛdole ɔ nwo edwɛne bɛzile agole kɛ: ‘Sɔɔlo ɛhu apenle apenle,Na Devidi ɛhu apenle apenle bulu bulu’ la ɔ?”+ 6 Ɔti Ekehye+ vɛlɛle Devidi na ɔzele ye kɛ: “Mekɛ ala mɔɔ Gyihova de aze la, ɛle tenlenenli yɛɛ ɔyɛ me fɛ kɛ mebamaa ɛ nee me ɛlɔne ne ahɔ konle ne,+ ɔluakɛ metɛnwunle nvonleɛ biala wɔ ɛ nwo ɔvi kenle mɔɔ ɛrale me nwo ɛke la too badwu ɛnɛ.+ Noko arelemgbunli ne mɔ ɛnlie wɔ ɛnli.+ 7 Yemɔti sia kɔ anzodwolɛ nu, na mmayɛ debie biala mɔɔ Filisitia arelemgbunli ne mɔ anye ɛnlie nwolɛ la.” 8 Noko Devidi bizale Ekehye kɛ: “Kɛmɔti ɛ, duzu a meyɛ a? Nvonleɛ boni a wɔnwu ye wɔ wɔ sonvolɛ anwo ɔvi kenle mɔɔ membale ɛ nwo ɛke la too badwu ɛnɛ ɛ? Duzu ati a ɔnle kɛ me nee me menle belemgbunli kɔ na mekɔko metia ye kpɔvolɛma ɛ?” 9 Ekehye buale Devidi kɛ: “Wɔ me nye zo, ɛle sonlakpalɛ kɛ Nyamenle anwumabɔvolɛ la.+ Noko Filisitia menli titili ne mɔ se, ‘Mmamaa ɔ nee yɛ kɔ konle ne.’ 10 Ɔti ɛ nee ɛ menle azonvolɛ ne mɔ mɔɔ nee wɔ rale la ɛdwazo nwonlomɔ mangyee ne ala; nwonlomɔ mangyee ne ala saa maanle nu tete a bɛdwazo na bɛhɔ.” 11 Yemɔti Devidi nee ye menli ne dwazole nwonlomɔ mangyee kɛ bɛsia bɛahɔ Filisitiama azɛlɛ zo, na Filisitiama ne hɔle Gyɛzeɛle.+\n1 Samoɛle 29